Galatiatɔwo 1 | Biblia Le Internet Dzi | Xexe Yeye Gɔmeɖeɖe (1984)\n1 Paulo, si nye apostolo, menye tso amegbetɔwo gbɔ alo to ame aɖe dzi o, ke boŋ to Yesu Kristo kple Mawu Fofo la, ame si fɔe ɖe tsitre tso ame kukuwo dome la dzi, 2 kple nɔvi siwo katã le gbɔnye, le esia ŋlɔm na Galatia hameawo: 3 Amenuveve kple ŋutifafa, si tso Mawu mía Fofo kple Aƒetɔ Yesu Kristo gbɔ la, woana mi. 4 Etsɔ eɖokui na ɖe míaƒe nu vɔ̃wo ta, bene wòaɖe mí tso fifi nuɖoanyi vɔ̃ɖi sia me le mía Mawu kple Fofo ƒe lɔlɔ̃nu la nu, 5 ame si tɔ anye ŋutikɔkɔe tso mavɔ me yi mavɔ me. Amen. 6 Ewɔ mo yaa nam ŋutɔ be wole mia ɖem ɖa kaba nenema tso Ame si yɔ mi va Kristo ƒe amenuveve gbɔ la ŋu, le nya nyui bubu ƒomevi aɖe gbɔ yim. 7 Gake menye nya nyui bubu ye o; negbe ɖekoe ame aɖewo le mia tɔtɔm, eye wole didim be yewoatrɔ gbo Kristo ŋuti nya nyui la. 8 Ke hã, ne míawo alo mawudɔla aɖe, si tso dziƒo kura gɔ̃ hã, agblɔ nya aɖe si to vovo na nya nyui si míegblɔ na mi la, neɖi eŋu kpekpekpe. 9 Abe ale si míegblɔe do ŋgɔ ene la, megale egblɔm ake be: Ame sia ame si va le nya aɖe, si to vovo na nya nyui si miexɔ la gblɔm na mi la, neɖi eŋu kpekpekpe. 10 Ekema amegbetɔwo ƒe nugɔmesesename dim mele fifia loo alo Mawu tɔa? Alo ɖe mele didim be madze amegbetɔwo ŋua? Ne megale amegbetɔwo ŋu dzem la, ekema nyemanye Kristo ƒe kluvi o ɖe. 11 Elabena nɔviwo, mena mienyae be, menye amegbetɔ tɔe nya nyui si megblɔ abe nya nyui ene la nye o; 12 elabena menye amegbetɔ gbɔe mexɔe tso o, eye menye ɖe wofiaem hã o, ke boŋ Yesu Kristoe ɖee fiam. 13 Nyateƒee, miese nu tso agbe si menɔ tsã le Yudatɔwo ƒe subɔsubɔ me la ŋu, be menɔ Mawu ƒe hame la yome tim wògbɔ eme, henɔ edome gblẽm, 14 eye menɔ ŋgɔyiyi geɖe wɔm le Yudatɔwo ƒe subɔsubɔ me wu hanyeti geɖewo le nye dukɔ la me, elabena medo vevie mía fofowo ƒe kɔnyinyiwo wu wo sãsãsã. 15 Gake esi Mawu, ame si ɖem ɖa le danye ƒe vidzidɔ ŋu, eye wòyɔm to eƒe amenuveve la me, kpɔe be enyo 16 be yeaɖe ye Vi la afia to dzinye, bene magblɔ eŋuti nya nyui la na dukɔwo la, nyemeyi ɖalée kpɔ kple ŋutilã kple ʋu o. 17 Eye nyemeyi Yerusalem ɖe ame siwo nye apostolowo do ŋgɔ nam la hã gbɔ o, ke boŋ medzo yi Arabia, eye megatrɔ va Damasko. 18 Azɔ le ƒe etɔ̃ megbe la, meyi Yerusalem va srã Kefas kpɔ, eye menɔ egbɔ ŋkeke wuiatɔ̃. 19 Gake nyemegakpɔ apostoloawo dometɔ bubu aɖeke o, negbe Yakobo, Aƒetɔ la nɔvi ko. 20 Ke le nu siwo ŋlɔm mele na mi ŋuti la, kpɔ ɖa! Mele egblɔm na mi le Mawu ŋkume be nyemele aʋatso kam o. 21 Le ema megbe la, meyi Siria kple Kilikia nutowo me. 22 Gake Yudea hameawo, siwo le Kristo me la, mekpɔm kpɔ o; 23 ɖeko wosena be: “Ame si tia mía yome tsã la le xɔse, si dome wògblẽ tsã la, ŋu nya nyui la gblɔm fifia.” 24 Ale wote Mawu dodo ɖe dzi le tanye.


Psalmowo 68 - Holy Bible [Ewe Bible 1913] - (Psa 68)\nBible Selection ↴ 2006 1913\n1 Mose 2 Mose 3 Mose 4 Mose 5 Mose Yosua Ʋɔnudrɔlawo Rut 1 Samuel 2 Samuel 1 Fiawo 2 Fiawo 1 Kronika 2 Kronika Ezra Nexemya Esther Hiob Psalmowo Lododowo Nyagblɔla Salomo Hawo ƒe Ha Salomo Yesaya Yeremia Yeremiaƒe Konyifahawo Xezekiel Daniel Hosea Yoel Amos Obadya Yona Mixa Naxum Xabakuk Zesanya Xagai Zaxarya Maleaxi --- --- --- Mateo Marko Luka Yohanes Dɔwɔwɔwo Romatɔwo 1 Korintotɔwo 2 Korintotɔwo Galatiatɔwo Efesotɔwo Filipitɔwo Kolosetɔwo 1 Tesalonikatɔwo 2 Tesalonikatɔwo 1 Timoteo 2 Timoteo Tito Filemon Hebritɔwo Yakobo 1 Petro 2 Petro 1 Yohanes 2 Yohanes 3 Yohanes Yuda Nyaɖeɖefia\n68:1 68:2 68:3 68:4 68:5 68:6 68:7 68:8 68:9 68:10 68:11 68:12 68:13 68:14 68:15 68:16 68:17 68:18 68:19 68:20 68:21 68:22 68:23 68:24 68:25 68:26 68:27 68:28 68:29 68:30 68:31 68:32 68:33 68:34 68:35 68:36\nHa na henɔ la, Dawid tɔ.\nMawu tso, eƒe futɔwo ka hlẽ, eye eƒe ketɔwo si le eŋku me.\nAbe alesi wogbɔa dzudzɔ ɖae ene la, nenema nanyã woe; alesi anyigba lólona le dzo nui la, nenema ame vɔ̃ɖiwo nu ayi le Mawu ŋku mee.\nKe ame dzɔdzɔewo le dzidzɔ kpɔm, wole aseye tsom le Mawu ŋku me, eye wogli kple dzidzɔ.\nMidzi ha na Mawu, midzi kafukafuha na eƒe ŋkɔ! Mita mɔ na amesi tso gbedzi gbɔna; Yehowae nye eŋkɔ, eye mitso aseye le eŋku me!\nTsyuẽviwo fofo kple ʋɔnudrɔ̃la na ahosiwo nye Mawu le eƒe nɔƒe kɔkɔe la.\nMawu, amesi kplɔa ame tsigbewo va aƒee, eye wòkplɔa gatɔwo yia dzɔgbenyuie mee; ke tosẽlawo atsi kuɖinyigba dzi.\nMawu, esi nèho dze wò dukɔ ŋgɔ, eye nètsa le gbegbe la, Sela,\nanyigba ʋuʋu, Sinai sia hã, le Mawu ŋku me, eye dziŋgɔ ge la le Mawu, Israel ƒe Mawu la, ŋku me.\nMawu, èna tsi geɖe wu de wò domenyinu la dzi, èdo ŋusẽe, esime ɖeɖi te eŋu belibeli.\nWò amehawo nɔ edzi afima, Mawu, wò dɔmenyo nètsɔ wɔe na hiãtɔwo.\nAƒetɔ la ƒo nu, eye wòna nyɔnu du nyui xɔlawo de ha kpaŋ.\nAʋakɔwo ƒe fiawo si, wosi, eye aƒeanɔ mã aboyonu.\nNe míeƒu asaɖa anyi ɖe lãkpɔwo domee la, enɔna abe ahɔ̃ne ƒe aʋala, si ŋu wofa klosalo ɖo, kple eƒe fu, si ŋu sika le hẽ la ene.\nEsi ŋusẽkatãtɔ la kaka fiawo me le afima la, sno dza ɖe Zalmon dzi.\nMawu ƒe to enye Basan-towo, to tame tsutsuẽwo nye Basan-towo.\nMi to tame tsutsuẽwo, nukaŋuti miele to, si Mawu di be, yeatsɔ awɔ ye nɔƒee la, kpɔm ɖe ƒomevii? E, Yehowa anɔ afima tegbee!\nMawu ƒe tasiaɖamwo le akpe nane teƒe akpe. Aƒetɔ la le wo dome. Sinai ye le kɔkɔeƒe la.\nEdzo yi dzi me ʋi, èɖe amewo aboyoe, eye nèxɔ nunana le amegbetɔwo dome. Tosẽlawo hã anɔ Mawu Yehowa gbɔ.\nWoakafu Aƒetɔ la gbeawotsyogbe! Eya, míaƒe xɔname ƒe Mawu la, le mía tsam. Sela.\nMawu enye míaƒe xɔname ƒe Mawu, eye Yehowa, Aƒetɔ la, nya mɔnu le bu ŋu.\nVavãe, Mawu agbã la na eƒe tutɔwo kple dzodome na amesiwo le yiyim le woƒe fɔɖiɖi me.\nAƒetɔ la gblɔ be: Makplɔ wo atso Basan, eye makplɔ wo atso atsiaƒu gɔme,\nne woaklɔ woƒe afɔ ɖe ʋu me, eye woƒe avũwo ƒe aɖewo nakpɔ wo tɔ gome te woƒe futɔwo ŋu.\nMawu, wole wò azɔlime kpɔm, nye Mawu, nye fia, wole wò azɔlime kpɔm la kɔkɔeƒe la.\nHadzilawo do ŋgɔ, saŋkuƒolawo xe megbe, eye ɖetugbi gakogoeƒolawo tsɔ wo ɖe dome.\nMikafu Mawu. Aƒetɔ la, le takpekpewo me, mi Israel ƒe agunuviwo!\nBenyamin, si nye dɔmlɔea, nye woƒe dziɖula, Yuda-amegãwo kple woƒe ame gbogboawo, Zebulon-amegãwo kple Naftali-amegãwo.\nMawu, ɖo wò ŋusẽ te! Oo, Mawu, li ke nusi nèwɔ na mí la!\nLe wò gbedoxɔ, si kɔ gbɔ Yerusalem ta, ŋuti fiawo atsɔ nunana va na wò.\nBlu ɖe aƒla me la kple nyitsuwo ƒe ha, siwo le dukɔwo ƒe nyiviwo dome la ta; woawo, amesiwo na wonyã avuzi le wo dzi le klosalo ta. Kaka dukɔ, siwo lɔ̃a aʋawɔwɔ la hlẽ!\nAmegãwo atso Egipte ava, eye Kus aɖe abla aɖo asi ɖe dzi na Mawu.\nMi anyigba dzi fiaɖuƒewo, midzi ha na Mawu, midzi katukafuha na Aƒetɔ la! Sela.\nEya, amesi le yiyim le blemadziƒowo ƒe dziƒowo; kpɔ ɖa, ana eƒe gbe, si nye gbe sesẽ la, naɖi woase,\nMitsɔ ŋusẽ na Mawu, eƒe ŋutikɔkɔe le Israel dzi, eye eƒe ŋusẽ le alilikpowo me.\nŊɔdzi le Mawu ŋu le eƒe kɔkɔeƒe la; Israel ƒe Mawu la nena ŋusẽ kple kamesesẽ eƒe dukɔ la! Woakafu Mawu!\nPsalmowo 1 / Psa 1\nPsalmowo 2 / Psa 2\nPsalmowo 3 / Psa 3\nPsalmowo 4 / Psa 4\nPsalmowo 5 / Psa 5\nPsalmowo 6 / Psa 6\nPsalmowo 7 / Psa 7\nPsalmowo 8 / Psa 8\nPsalmowo 9 / Psa 9\nPsalmowo 10 / Psa 10\nPsalmowo 11 / Psa 11\nPsalmowo 12 / Psa 12\nPsalmowo 13 / Psa 13\nPsalmowo 14 / Psa 14\nPsalmowo 15 / Psa 15\nPsalmowo 16 / Psa 16\nPsalmowo 17 / Psa 17\nPsalmowo 18 / Psa 18\nPsalmowo 19 / Psa 19\nPsalmowo 20 / Psa 20\nPsalmowo 21 / Psa 21\nPsalmowo 22 / Psa 22\nPsalmowo 23 / Psa 23\nPsalmowo 24 / Psa 24\nPsalmowo 25 / Psa 25\nPsalmowo 26 / Psa 26\nPsalmowo 27 / Psa 27\nPsalmowo 28 / Psa 28\nPsalmowo 29 / Psa 29\nPsalmowo 30 / Psa 30\nPsalmowo 31 / Psa 31\nPsalmowo 32 / Psa 32\nPsalmowo 33 / Psa 33\nPsalmowo 34 / Psa 34\nPsalmowo 35 / Psa 35\nPsalmowo 36 / Psa 36\nPsalmowo 37 / Psa 37\nPsalmowo 38 / Psa 38\nPsalmowo 39 / Psa 39\nPsalmowo 40 / Psa 40\nPsalmowo 41 / Psa 41\nPsalmowo 42 / Psa 42\nPsalmowo 43 / Psa 43\nPsalmowo 44 / Psa 44\nPsalmowo 45 / Psa 45\nPsalmowo 46 / Psa 46\nPsalmowo 47 / Psa 47\nPsalmowo 48 / Psa 48\nPsalmowo 49 / Psa 49\nPsalmowo 50 / Psa 50\nPsalmowo 51 / Psa 51\nPsalmowo 52 / Psa 52\nPsalmowo 53 / Psa 53\nPsalmowo 54 / Psa 54\nPsalmowo 55 / Psa 55\nPsalmowo 56 / Psa 56\nPsalmowo 57 / Psa 57\nPsalmowo 58 / Psa 58\nPsalmowo 59 / Psa 59\nPsalmowo 60 / Psa 60\nPsalmowo 61 / Psa 61\nPsalmowo 62 / Psa 62\nPsalmowo 63 / Psa 63\nPsalmowo 64 / Psa 64\nPsalmowo 65 / Psa 65\nPsalmowo 66 / Psa 66\nPsalmowo 67 / Psa 67\nPsalmowo 68 / Psa 68\nPsalmowo 69 / Psa 69\nPsalmowo 70 / Psa 70\nPsalmowo 71 / Psa 71\nPsalmowo 72 / Psa 72\nPsalmowo 73 / Psa 73\nPsalmowo 74 / Psa 74\nPsalmowo 75 / Psa 75\nPsalmowo 76 / Psa 76\nPsalmowo 77 / Psa 77\nPsalmowo 78 / Psa 78\nPsalmowo 79 / Psa 79\nPsalmowo 80 / Psa 80\nPsalmowo 81 / Psa 81\nPsalmowo 82 / Psa 82\nPsalmowo 83 / Psa 83\nPsalmowo 84 / Psa 84\nPsalmowo 85 / Psa 85\nPsalmowo 86 / Psa 86\nPsalmowo 87 / Psa 87\nPsalmowo 88 / Psa 88\nPsalmowo 89 / Psa 89\nPsalmowo 90 / Psa 90\nPsalmowo 91 / Psa 91\nPsalmowo 92 / Psa 92\nPsalmowo 93 / Psa 93\nPsalmowo 94 / Psa 94\nPsalmowo 95 / Psa 95\nPsalmowo 96 / Psa 96\nPsalmowo 97 / Psa 97\nPsalmowo 98 / Psa 98\nPsalmowo 99 / Psa 99\nPsalmowo 100 / Psa 100\nPsalmowo 101 / Psa 101\nPsalmowo 102 / Psa 102\nPsalmowo 103 / Psa 103\nPsalmowo 104 / Psa 104\nPsalmowo 105 / Psa 105\nPsalmowo 106 / Psa 106\nPsalmowo 107 / Psa 107\nPsalmowo 108 / Psa 108\nPsalmowo 109 / Psa 109\nPsalmowo 110 / Psa 110\nPsalmowo 111 / Psa 111\nPsalmowo 112 / Psa 112\nPsalmowo 113 / Psa 113\nPsalmowo 114 / Psa 114\nPsalmowo 115 / Psa 115\nPsalmowo 116 / Psa 116\nPsalmowo 117 / Psa 117\nPsalmowo 118 / Psa 118\nPsalmowo 119 / Psa 119\nPsalmowo 120 / Psa 120\nPsalmowo 121 / Psa 121\nPsalmowo 122 / Psa 122\nPsalmowo 123 / Psa 123\nPsalmowo 124 / Psa 124\nPsalmowo 125 / Psa 125\nPsalmowo 126 / Psa 126\nPsalmowo 127 / Psa 127\nPsalmowo 128 / Psa 128\nPsalmowo 129 / Psa 129\nPsalmowo 130 / Psa 130\nPsalmowo 131 / Psa 131\nPsalmowo 132 / Psa 132\nPsalmowo 133 / Psa 133\nPsalmowo 134 / Psa 134\nPsalmowo 135 / Psa 135\nPsalmowo 136 / Psa 136\nPsalmowo 137 / Psa 137\nPsalmowo 138 / Psa 138\nPsalmowo 139 / Psa 139\nPsalmowo 140 / Psa 140\nPsalmowo 141 / Psa 141\nPsalmowo 142 / Psa 142\nPsalmowo 143 / Psa 143\nPsalmowo 144 / Psa 144\nPsalmowo 145 / Psa 145\nPsalmowo 146 / Psa 146\nPsalmowo 147 / Psa 147\nPsalmowo 148 / Psa 148\nPsalmowo 149 / Psa 149\nPsalmowo 150 / Psa 150


“Mawɔ Wo Woazu Dukɔ Ðeka”—Ezekiel 37:22\n“Mawɔ Wo Woazu Dukɔ Ðeka”\nNYA VEVITƆ: Ŋugbe si Yehowa do be yeagaƒo yeƒe amewo nu ƒu; nyagblɔɖi si ku ɖe ati eveawo ŋu\n1, 2. (a) Nu ka tae aboyomeawo anya tsi dzi? (b) Gake nu ka tae woda ƒu? (d) Nyabiase kawo mee míadzro?\nGBƆGBƆ ʋã Ezekiel wòto dzesi siwo wokpɔna kple ŋku dzi gblɔ nya vovovowo ɖi ku ɖe aboyome siwo nɔ Babilon la ŋu. Nyagblɔɖi gbãtɔ si Ezekiel wɔ fia la nye ʋɔnudrɔ̃gbedeasi, nenema kee nye evelia, etɔ̃lia kple esiwo kplɔe ɖo hã. (Eze. 3:24-26; 4:1-7; 5:1; 12:3-6) Le nyateƒe me la, nyagblɔɖi siwo katã wòto dzesiwo dzi wɔ fia la nye ʋɔnudrɔ̃gbedeasi sesẽ siwo ku ɖe Yudatɔwo ŋu.\n2 Azɔ bu ale si aboyomeawo atsi dzii esi Ezekiel gava tɔ ɖe wo ŋkume eye wòle klalo be yeawɔ dzesi bubu afia la ŋu kpɔ. Woanya nɔ wo ɖokuiwo biam be, ‘nya gbãdziname kae míagase fifia?’ Gake woda ƒu. Nyagblɔɖi si Ezekiel ato dzesiwo dzi awɔ fifia ya to vovo kura. Menye vɔ̃ ŋue wòku ɖo o, ke boŋ nya nyui wònye. (Eze. 37:23) Dzesi kae Ezekiel wɔ fia aboyomeawo? Gɔmesese kae le eŋu? Aleke wòku ɖe mawusubɔlawo ŋu egbea? Na míado afɔ na nya mawo.\n“Woawɔ Ðeka Le Asinye Me”\nNUFIAMEÐAKA 12A: Ati Eve Siwo Wokpe\n3. (a) Nu kae ati si nye ‘Yuda tɔ’ la le tsitre ɖi na? (b) Nu ka tae “Efrayim ƒe ati” la le tsitre ɖi na Israel-to ewo fiaɖuƒea?\n3 Yehowa gblɔ na Ezekiel be wòatsɔ ati eve eye wòaŋlɔ ɖe ɖeka ŋu be ‘Yuda tɔ,’ eye wòaŋlɔ ɖe evelia ŋu be ‘Efrayim ƒe ati, si nye Yosef tɔ.’ (Xlẽ Ezekiel 37:15, 16.) Nu kae ati eve siawo fia? Ati si nye ‘Yuda tɔ’ la le tsitre ɖi na to eve fiaɖuƒe si nye Yuda kple Benyamin. Fia siwo tso Yuda-toa me la ɖu to eveawo dzi, azɔ hã woawoe nye nunɔlawo elabe gbedoxɔ si le Yerusalem mee nunɔlawo subɔna le. (2 Kron. 11:13, 14; 34:30) Eya ta Yuda-toa mee fia siwo tso David ƒe ƒomea me kple nunɔla siwo nye Lewi viwo tsona. “Efrayim ƒe ati” la le tsitre ɖi na Israel-to ewo fiaɖuƒea. Nu ka tae wogblɔ be enye Efrayim ƒe ati? To ewo fiaɖuƒea ƒe fia gbãtɔe nye Yeroboam si tso Efrayim-toa me. Le ɣeyiɣi aɖe megbe la, Efrayim va zu to vevitɔ le Israel. (5 Mose 33:17; 1 Fia. 11:26) De dzesii be fia siwo tso David ƒe ƒomea me kple nunɔla siwo nye Lewi viwo, menɔ Israel-to ewo fiaɖuƒea me o.\n4. Nu kae nu si Ezekiel tsɔ ati eveawo wɔ la fia? (Kpɔ foto si le nyati sia ƒe gɔmedzedze.)\n4 Emegbe Mawu gblɔ na Ezekiel be wòatsɔ ati eveawo akpe ale be “woazu ati ɖeka ko.” Esi aboyomeawo tsi dzi nɔ ŋku lém ɖe Ezekiel ŋu la, wobiae be: “Mèle nu si esiawo fia la gblɔ ge na mí oa?” Eɖo ŋu na wo be nu si wɔm yele fia la nye nu si Yehowa ŋutɔ ava wɔ. Yehowa gblɔ tso ati eveawo ŋu be: ‘Woazu ati ɖeka; woawɔ ɖeka le asinye me.’—Eze. 37:17-19.\n5. Gɔmesese kae le nu si Ezekiel wɔ fia la ŋu? (Kpɔ aɖaka si nye “Ati Eve Siwo Wokpe.”)\n5 Eyome Yehowa ɖe nu si ati eveawo kpekpe fia la me. (Xlẽ Ezekiel 37:21, 22.) Woakplɔ aboyome siwo tso Yuda-to eve fiaɖuƒea me kple aboyome siwo tso Israel-to ewo fiaɖuƒea (Efrayim) me la ava Israel-nyigba dzi, eye woazu “dukɔ ɖeka” le afi ma.—Yer. 30:1-3; 31:2-9; 33:7.\n6. Nyagblɔɖi wɔdɔɖeamedzi kae le Ezekiel ta 37?\n6 Nyagblɔɖi wɔdɔɖeamedzi siwo ku ɖe gbugbɔgaɖɔɖoa ŋu kae nye si woŋlɔ ɖe Ezekiel ta 37 lia me! Yehowa aɖee afia be menye Mawu si nana woɖea asi le yeƒe amewo ŋu le aboyo me ko yenye o (kpukpui 1-14) ke yenana wowɔa ɖeka hã (kpukpui 15-28). Dzidzɔnya si dze le nyagblɔɖi eve siawo mee nye be: Mawu ate ŋu aɖe amewo tso aboyo me eye wòate ŋu ana woawɔ ɖeka.\nMɔ Ka Nue Yehowa ‘Ƒo Wo Nu Ƒu’ Le?\n7. Aleke 1 Kronika 9:2, 3 me nyawo ɖee fia be “Mawu ya tea ŋu wɔa nu sia nu”?\n7 Le amegbetɔwo gbɔ la, be woaɖe amewo tso aboyo me eye woana woawɔ ɖeka la adze nu si manya wɔ kura o. * Ke hã, “Mawu ya tea ŋu wɔa nu sia nu.” (Mat. 19:26) Yehowa na eƒe nyagblɔɖia va eme. Woɖe asi le aboyomeawo ŋu le Babilon le ƒe 537 D.Y. eye emegbe fiaɖuƒe evea me tɔ aɖewo trɔ va Yerusalem va kpe asi ɖe eŋu wogbugbɔ tadedeagu vavãtɔ ɖo anyi. Nuŋlɔɖi siwo tso Mawu ƒe gbɔgbɔ me ɖo kpe esia dzi be: “Ame aɖewo tso Yuda, Benyamin, Efrayim kple Manase toawo me trɔ va nɔ Yerusalem.” (1 Kron. 9:2, 3; Ezra 6:17) Nyateƒee, abe ale si Yehowa gblɔe ɖi ene la, Israel-to ewo fiaɖuƒea me tɔ aɖewo kple Yuda-to eve fiaɖuƒea me tɔ aɖewo wɔ ɖeka.\n8. (a) Nya kae Yesaya gblɔ ɖi? (b) Nu vevi eve kawoe ɖe dzesi le Ezekiel 37:21?\n8 Ƒe 200 aɖewo do ŋgɔ la, nyagblɔɖila Yesaya gblɔ nu si adzɔ ne Israel-viwo kple Yudatɔwo trɔ gbɔ tso aboyo me la ɖi. Egblɔe ɖi be, Yehowa adze egɔme aƒo “Israel ƒe ame siwo wokaka” kple “Yuda ƒe ame siwo woka hlẽ la nu ƒu tso anyigba ƒe go eneawo dzi,” eye wòaƒo wo nu ƒu “atso Asiria” hã. (Yes. 11:12, 13, 16) Abe ale si Yehowa gblɔe ɖi ene la, ekplɔ “Israel-viwo tso dukɔ siwo me woyi” la gbɔe. (Eze. 37:21) De dzesi nu vevi eve siawo: Fifia, Yehowa megayɔ aboyomeawo be “Yuda” kple “Efrayim” o, ke boŋ eyɔ wo be “Israel-viwo,” si fia ƒuƒoƒo ɖeka. Azɔ hã, wogblɔ tso Israel-viwo ŋu be wotso dukɔ vovovowo me, tso “goawo katã me” ke menye tso dukɔ ɖeka si nye Babilon o.\n9. Aleke Yehowa kpe ɖe aboyome siwo trɔ gbɔ la ŋu wowɔ ɖeka?\n9 Esi aboyomeawo trɔ gbɔ va Israel la, mɔ ka nue Yehowa kpe ɖe wo ŋu wowɔ ɖeka le? Eɖo ame siwo nye gbɔgbɔ me alẽkplɔlawo abe Zerubabel, Nunɔlagã Yosua, Ezra kple Nehemiya ene Israel-viwo nu. Azɔ hã, Mawu ɖo nyagblɔɖila siwo nye Hagai, Zakariya kple Malaki na wo. Ŋutsu nuteƒewɔla siawo ku kutri de dzi ƒo na dukɔa be woawɔ ɖe Mawu ƒe mɔfiamewo dzi. (Neh. 8:2, 3) Tsɔ kpe ɖe eŋu la, Yehowa gblẽ nugbe siwo futɔwo ɖo ɖe eƒe amewo ŋu la me tsɔ kpɔ Israel dukɔa ta.—Esta 9:24, 25; Zak. 4:6.\nYehowa ɖo gbɔgbɔ me alẽkplɔlawo be woakpe ɖe yeƒe amewo ŋu woawɔ ɖeka (Kpɔ Memama 9)\n10. Nu kae Satana te ŋu wɔ mlɔeba?\n10 Togbɔ be Yehowa wɔ ɖoɖo nyui siawo katã na wo hã la, Israel-vi akpa gãtɔ trɔ megbe de tadedeagu dzadzɛa. Woŋlɔ woƒe nuwɔnawo ɖe Biblia-gbalẽ siwo woŋlɔ esi wogbɔ tso aboyo me megbe la me. (Ezra 9:1-3; Neh. 13:1, 2, 15) Le nyateƒe me la, esime Israel-viwo trɔ gbɔ ƒe alafa ɖeka kloe la, wova tra ɖa tso tadedeagu dzadzɛa gbɔ ale gbegbe be wòhiã be Yehowa nàxlɔ̃ nu wo be: “Mitrɔ ɖe ŋunye.” (Mal. 3:7) Kaka Yesu nava anyigba dzi la, Yuda subɔsubɔhaa ma ɖe kɔmama vovovowo me eye alẽkplɔla mawɔnuteƒewoe nɔ wo nu. (Mat. 16:6; Marko 7:5-8) Satana gagblẽ woƒe ɖekawɔwɔ bliboea me. Togbɔ be ele alea hã la, Yehowa ƒe nyagblɔɖi si ku ɖe ɖekawɔwɔ ŋu la ava eme godoo. Le mɔ ka nu?\n“Nye Subɔla David Anye Fia Ðe Wo Nu”\n11. (a) Nu kae Yehowa ɖe fia to eƒe nyagblɔɖi si ku ɖe ɖekawɔwɔ ŋu la dzi? (b) Nu kae Satana gadze agbagba be yeawɔ esi wonyae tso dziƒo vɔ megbe?\n11 Xlẽ Ezekiel 37:24. Yehowa ɖee fia be, yeƒe nyagblɔɖi si ku ɖe ɖekawɔwɔa ŋu la ava eme bliboe le yeƒe amewo dome, ne ye “subɔla David,” si le tsitre ɖi na Yesu dze fiaɖuɖu gɔme. Fiaɖuɖu sia dze egɔme tso ƒe 1914 me. * (2 Sam. 7:16; Luka 1:32) Ɣemaɣi la, gbɔgbɔ me Israel, si nye amesiaminawo va xɔ ɖe dzɔdzɔme Israel teƒe. (Yer. 31:33; Gal. 3:29) Esi wonya Satana le dziƒo la, egaho ɖe Mawu ƒe amewo ŋu be yeagblẽ woƒe ɖekawɔwɔa me. (Nyaɖ. 12:7-10) Le kpɔɖeŋu me, esi Nɔviŋutsu Russell ku le ƒe 1916 me la, Satana wɔ mɔnukpɔkpɔa ŋu dɔ be yeade mama amesiaminawo dome to xɔsegbelawo ƒe nuwɔnawo dzi. Gake eteƒe medidi o, xɔsegbela mawo do le habɔbɔa me. Azɔ hã, Satana gakpɔ dzidzedze esi wòna wolé nɔviŋutsu siwo nɔ ŋgɔ xɔm la de gaxɔ me, gake ema gɔ̃ hã mena wobu mo na Yehowa ƒe amewo o. Nɔvi amesiamina siwo yi edzi wɔ nuteƒe na Yehowa la wɔ ɖeka.\n12. Nu ka tae agbagba si Satana dze be yeade mama gbɔgbɔ me Israel me la medze edzi o?\n12 Eya ta nu si dzɔ ɖe dzɔdzɔme Israel dzi la medzɔ ɖe gbɔgbɔ me Israel dzi o, elabe wote ŋu nɔ te ɖe tame vɔ̃ si Satana ɖo be yeade mama wo me la nu. Nu ka tae Satana do kpo nu? Elabena amesiaminawo wɔ wotɔ sinua be yewoawɔ ɖe Yehowa ƒe mɔfiamewo dzi. Esia wɔe be woƒe Fia Yesu Kristo, ame si yi edzi le aʋa wɔm kple Satana la le wo ta kpɔm.—Nyaɖ. 6:2.\nYehowa Ana Esubɔlawo ‘Nawɔ Ðeka’\n13. Nu vevi kae nyagblɔɖi si ƒo nu tso ati eve si wokpe wòzu ɖeka ŋu la fia mí?\n13 Nu kae nyagblɔɖi si ƒo nu tso ati eve si wokpe wòzu ɖeka ŋu la fia le míaƒe ŋkekea me? Nenɔ susu me na wò be nya si koŋ gblɔm nyagblɔɖia le la ku ɖe ale si ƒuƒoƒo eve aɖewo awɔ ɖeka la ŋu. Vevietɔ wu la, nyagblɔɖia te gbe ɖe edzi be Yehowae ana woawɔ ɖeka. Eya ta nyateƒenya si ku ɖe tadedeagu dzadzɛa ŋu ka dzie nyagblɔɖi si ƒo nu tso ati eve siwo wokpe ŋu te gbe ɖo? Kpuie ko la, eyae nye: Yehowa ŋutɔ ana esubɔlawo ‘nawɔ ɖeka.’—Eze. 37:19.\n14. Aleke nyagblɔɖi si ku ɖe ati eve siwo wokpe ŋu la va eme le mɔ si lolo wu nu tso ƒe 1919 me?\n14 Tso ƒe 1919 me, esime wokɔ Mawu ƒe amewo ŋu le gbɔgbɔ me eye wova le gbɔgbɔmeparadiso me la, nyagblɔɖi si ku ɖe ati eve siwo wokpe ŋu la te emevava le mɔ si lolo wu nu. Ɣemaɣi la, ame siwo va wɔ ɖeka la dometɔ akpa gãtɔ nɔ mɔ kpɔm be yewoava zu fiawo kple nunɔlawo le dziƒo. (Nyaɖ. 20:6) Le kpɔɖeŋumɔ aɖe nu la, amesiamina siawo le abe ati si nye ‘Yuda tɔ’ ene, wonye dukɔ si me fia siwo tso David ƒe ƒomea me kple nunɔla siwo nye Lewi viwo le. Ke hã, esi ɣeyiɣiawo va nɔ yiyim la, ame geɖe siwo nɔ mɔ kpɔm be yewoava nɔ agbe le anyigba dzi la va nɔ ɖeka wɔm kple gbɔgbɔ me Yudatɔwo. Ame siawo le abe “Efrayim ƒe ati” ene, fia siwo tso David ƒe ƒomea me kple nunɔla siwo nye Lewi viwo metso dukɔ sia ya me o. Ƒuƒoƒo evea siaa wɔ ɖeka nye Yehowa ƒe amewo le woƒe Fia ɖeka Yesu Kristo te.—Eze. 37:24.\n“Woanye Nye Dukɔ”\n15. Aleke nyagblɔɖi si dze le Ezekiel 37:26, 27 le eme vam egbea?\n15 Ezekiel ƒe nyagblɔɖia ɖee fia be, ame geɖewo ava wɔ ɖeka kple amesiaminawo le tadedeagu dzadzɛa me. Yehowa gblɔ tso eƒe amewo ŋu be: “mana woadzi ɖe edzi” eye “woanɔ nye agbadɔ te.” (Eze. 37:26, 27; etenuŋɔŋlɔ) Nya siawo na míeɖo ŋku nyagblɔɖi si woɖe fia apostolo Yohanes ƒe 700 le Ezekiel ƒe ŋkekea megbe la dzi, be “ame si bɔbɔ nɔ fiazikpuia dzi la akeke eƒe agbadɔ” ɖe “ameha gã aɖe” dzi. (Nyaɖ. 7:9, 15) Egbea, amesiaminawo kple ameha gã la wɔ ɖeka nye Mawu ƒe amewo le eƒe agbadɔ te wòle wo ta kpɔm.\n16. Nya kae Zakariya gblɔ ɖi ku ɖe ale si gbɔgbɔ me Israel kple ame siwo le mɔ kpɔm be yewoanɔ agbe le anyigba dzi awɔ ɖekae ŋu?\n16 Zakariya si ŋutɔ nye aboyome si trɔ gbɔ, hã gblɔ nya ɖi tso ale si gbɔgbɔ me Yudatɔwo kple ame siwo le mɔ kpɔm be yewoanɔ agbe le anyigba dzi la awɔ ɖeka la ŋu. Egblɔ be “ame ewo atso dukɔwo . . . me alé Yudatɔ ɖeka ƒe awu toga” eye woagblɔ be: “Míayi kpli mi, elabena míese be Mawu li kpli mi.” (Zak. 8:23) “Yudatɔ ɖeka” la mefia ame ɖeka aɖe o, ke boŋ efia amewo ƒe ƒuƒoƒo aɖe, “mi,” si le tsitre ɖi na amesiamina susɔeawo alo gbɔgbɔ me Yudatɔ siwo li egbea. (Rom. 2:28, 29) “Ame ewo” la le tsitre ɖi na ame siwo le mɔ kpɔm be yewoava nɔ agbe le anyigba dzi. Woawoe ‘léa’ amesiaminawo eye ‘woyina’ kpli wo. (Yes. 2:2, 3; Mat. 25:40) Nyagbɔgblɔ si nye “alé” eye “míayi kpli mi” la te gbe ɖe ale si ƒuƒoƒo eve siawo wɔ ɖeka bliboe la dzi.\n17. Aleke Yesu ɖɔ ɖekawɔwɔ si le mía dome egbea lae?\n17 Anye be Ezekiel ƒe nyagblɔɖi si ku ɖe ɖekawɔwɔ ŋu lae nɔ susu me na Yesu esi wòɖɔ eɖokui be yenye alẽkplɔla si ƒe mɔfiafia te yeƒe alẽwo (amesiaminawo) kple “alẽ bubuwo” (ame siwo le mɔ kpɔm be yewoava nɔ agbe le anyigba dzi) nava zu “alẽha ɖeka” le. (Yoh. 10:16; Eze. 34:23; 37:24, 25) Yesu ƒe nya siawo kple esiwo nyagblɔɖila siwo nɔ anyi le blema gblɔ la, ɖɔ ale si amewo awɔ ɖeka le gbɔgbɔ me nukutɔe egbea nyuie, mɔkpɔkpɔ ka kee ɖale mía si o! Esi alakpasubɔsubɔhawo yi edzi le mamam ɖe ƒuƒoƒo vovovowo me la, míawo ya míewɔ ɖeka nukutɔe.\nEgbea, amesiaminawo kple ‘alẽ bubuawo’ wɔ ɖeka le Yehowa subɔm abe “alẽha ɖeka” ene (Kpɔ Memama 17)\n“Nye Kɔkɔeƒe La Le Wo Dome Ðaa Tegbee”\n18. Abe ale si wòdze le Ezekiel 37:28 ene la, nu ka tae wòle vevie be Mawu ƒe amewo naganye “xexea ƒe akpa aɖeke o”?\n18 Nya mamlɛ siwo dze le Ezekiel ƒe nyagblɔɖi si ku ɖe ɖekawɔwɔ ŋu me la te gbe ɖe edzi be míaƒe ɖekawɔwɔa me magblẽ gbeɖe o. (Xlẽ Ezekiel 37:28.) Yehowa ƒe amewo wɔ ɖeka elabena eƒe kɔkɔeƒea, alo tadedeagu dzadzɛa “le wo dome.” Eye eƒe kɔkɔeƒea anɔ wo dome ɖaa zi ale si woyi edzi le kɔkɔe alo ɖe wo ɖokuiwo ɖe vovo le Satana ƒe xexea me. (1 Kor. 6:11; Nyaɖ. 7:14) Yesu te gbe ɖe ale si wòle vevie be míaganye xexea ƒe akpa aɖeke o la dzi. Esi wònɔ gbe dom ɖa tso dzi me ɖe eƒe nusrɔ̃lawo ta la, egblɔ be: “Fofo kɔkɔe, kpɔ wo ta . . . ne woawɔ ɖeka . . . Womenye xexea ƒe akpa aɖeke o . . . Kɔ wo ŋu to nyateƒe la me.” (Yoh. 17:11, 16, 17) De dzesii be Yesu ƒe nyawo fia be hafi míawɔ “ɖeka” la mele be míanye “xexea ƒe akpa aɖeke o.”\n19. (a) Nu kae aɖee afia be míenye “Mawu srɔ̃lawo”? (b) Le zã mamlɛtɔ si do ŋgɔ na Yesu ƒe ku la, nyateƒenya vevi ka dzie wòte gbe ɖo ku ɖe ɖekawɔwɔ ŋu?\n19 Teƒe sia koe Yesu yɔ Mawu le le Ŋɔŋlɔawo me be “Fofo kɔkɔe.” Yehowa le kɔkɔe eye wòle dzɔdzɔe le go sia go me. Yehowa gblɔ na blema Israel-viwo be: “Minɔ kɔkɔe, elabena mele kɔkɔe.” (3 Mose 11:45) Esi míenye “Mawu srɔ̃lawo” ta la, míedi be míawɔ ɖe sedede ma dzi le míaƒe nuwɔna ɖe sia ɖe me. (Ef. 5:1; 1 Pet. 1:14, 15) Ne wozã nya “kɔkɔe” na amegbetɔwo la, efia nu si “woɖe ɖe vovo.” Eya ta le zã mamlɛ si do ŋgɔ na Yesu ƒe ku me la, ete gbe ɖe edzi be yeƒe nusrɔ̃lawo ayi edzi awɔ ɖeka ne woyi edzi ɖe wo ɖokuiwo ɖe vovo tso xexe sia si ma la gbɔ.\n‘Kpɔ Wo Ta Le Vɔ̃ɖitɔ La Ta’\n20, 21. (a) Nu kae nana míegakana ɖe edzi be Yehowa le mía ta kpɔm? (b) Nu kae nèɖo kplikpaa be yeawɔ?\n20 Ale si Yehowa Ðasefowo wɔ ɖeka le xexea me godoo wòɖe dzesi la ɖo kpe edzi be Yehowa ɖo gbe si Yesu do ɖa be: ‘Kpɔ wo ta le vɔ̃ɖitɔ la ta’ la ŋu. (Xlẽ Yohanes 17:14, 15.) Esia na míegakana ɖe edzi be Mawu le mía ta kpɔm eye be Satana mete ŋu gblẽ Mawu ƒe amewo ƒe ɖekawɔwɔ me o. Le Ezekiel ƒe nyagblɔɖia me la, Yehowa gblɔ be ati eveawo azu ɖeka le yeƒe asi me. Eya ta Yehowa ŋutɔe na eƒe amewo wɔ ɖeka nukutɔe eye wòle wo ta kpɔm be Satana ƒe asi nagasu wo dzi o.\n21 Ke nu kae wòle be míaɖo kplikpaa be míawɔ? Ele be míayi edzi aku kutri awɔ mía tɔ sinua be míakpe asi ɖe ɖekawɔwɔ si le mía dome fifia la ŋu. Mɔ vevi ka nue mía dometɔ ɖe sia ɖe ate ŋu awɔ esia le? Eyae nye be míayi edzi atsɔ tadedeagu dzadzɛ anɔ Yehowa nam le eƒe gbɔgbɔmegbedoxɔa me. Míadzro nu si esia bia la me le ta siwo kplɔe ɖo me.\n^ mm. 7 Ƒe alafa eve aɖewo do ŋgɔ hafi woaɖe nyagblɔɖi sia afia Ezekiel la, Asiriatɔwo ɖe aboyo to ewo fiaɖuƒea me tɔwo (si nye “Efrayim ƒe ati”).—2 Fia. 17:23.\n^ mm. 11 Woƒo nu tso nyagblɔɖi sia ŋu tsitotsito le agbalẽ sia ƒe Ta 8 lia me.\nNyateƒenya vevi si ku ɖe tadedeagu dzadzɛa ŋu ka dzie nyagblɔɖi si ƒo nu tso ati eveawo ŋu te gbe ɖo? (Eze. 37:19)\nNu ka tae míeƒo nya ta be nyagblɔɖi si ƒo nu tso ɖekawɔwɔ ŋu la va eme le mɔ si lolo wu nu le ƒe 1914 megbe? (Eze. 37:24)\nNu kae nàte ŋu awɔ atsɔ akpe asi ɖe ɖekawɔwɔ si le mía dome fifia la ŋu? (1 Pet. 1:14, 15)


Ale Si Nàkpe Ðe Viwò Ŋu Wòawɔ Dɔ Nyuie Le Suku | Nu Si Akpe Ðe Ƒomewo Ŋu\nGBE BUBU Abkhaz Abua Afrikaans Albanian Amharic Arabic Armenian Azerbaijani Baoule Bashkir Belize Kriol Bislama Boulou Bulgarian Catalan Cebuano Chichewa Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Dangme Danish Dutch Efik Estonian Eŋlisi Eʋegbe Faroese Fijian Finnish Fon Franse Ga Georgian German Greek Gun Haitian Creole Hausa Hebrew Hiligaynon Hindi Hmong (Ɣi) Hungarian Iban Igbo Iloko Indonesian Isoko Italian Italy Tokunɔgbe Japanese Kabuverdianu Kannada Kazakh Kazakh (Arabic) Kikamba Kikaonde Kikuyu Kiluba Kinyarwanda Kirghiz Kirundi Korean Kwanyama Latvian Lingala Lithuanian Macedonian Malagasy Malay Malayalam Maltese Mambwe-Lungu Maya Mongolian Moore Myanmar Ndebele (Zimbabwe) Nepali Norwegian Nzema Okpe Oromo Ossetian Pangasinan Papiamento (Curaçao) Persian Pidgin (West Africa) Polish Portuguese Portuguese (Portugal) Punjabi Rarotongan Romanian Romany (Macedonia) Romany (Macedonia) Cyrillic Russia Tokunɔgbe Russian Sango Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sinhala Slovak Slovenian Solomon Islands Pidgin Spanish Sunda Swahili Swedish Tagalog Tamil Tarascan Tatar Telugu Tetun Dili Thai Tigrinya Tiv Tojolabal Tsonga Turkish Twi Tzotzil Uighur (Cyrillic) Ukrainian Umbundu Urdu Urhobo Uzbek Uzbek (Roman) Valencian Vietnamese Waray-Waray Welsh Yoruba Zapotec (Isthmus) Zulu\nAle Si Nàkpe Ðe Viwò Ŋu Wòawɔ Dɔ Nyuie Le Suku\nÈde dzesii be viwòa metsɔa ɖeke le sukunyawo me o, mewɔa eƒe sukudɔdeasiwo o eye mesrɔ̃a nu hã o. Nu kae do tso eme? Megawɔa dɔ nyuie le suku o eye eƒe agbenɔnɔ hã trɔ bubui. Aleke nàte ŋu akpe ɖe viwòa ŋu wòawɔ dɔ nyuie wu le suku?\nÐevia dzi zizi agblẽ nyaa ɖe edzi. Viwò dzi zizi be wòawɔ dɔ nyuie le suku ate ŋu ana wòatsi dzodzodzoe le suku kple aƒe me siaa! Le esia ta la, ate ŋu ada alakpa, aɣla dɔ siwo me medze agbagba le o ɖe wò, alo anɔ sukua yiyi dam ɖe eme. Ðeko esia ana kuxia nanyrã ɖe edzi.\nNunana ɖevia ate ŋu agblẽ nyaa ɖe edzi. Vifofo aɖe si ŋkɔe nye Andrew gblɔ be: “Esi míedi be míade dzi ƒo na mía vinyɔnua ta la, míenaa nui ne ewɔ dɔ nyuie le suku, gake ɖeko esia nana eƒe susu va nɔa nunanaa boŋ ŋu. Ne mexɔ dzesi nyui le dodokpɔ aɖe me o la, nunana si masu esi o la tena ɖe edzi wu agbagba si medze le dodokpɔa me o.”\nFɔbubu nufialawo meɖea vi o. Viwòa ate ŋu aƒo nya ta be mehiã be ye ŋutɔ yeaku kutri hafi akpɔ dzidzedze o. Ate ŋu ava nɔ fɔ bum amewo ɖe eƒe vodadawo ta eye wòanɔ mɔ kpɔm be ame bubuwo nakpɔ yeƒe kuxiwo gbɔ na ye. Kpuie ko la, awɔe be viwòa masrɔ̃ nu vevi aɖe si wòava hiã ne etsi o. Eyae nye be eya ŋutɔe atsɔ eƒe nuwɔnawo me tsonuwo ƒe agba.\nÐu ɖokuiwò dzi. Ne èdo dziku le esi viwòa mewɔ dɔ nyuie le suku o ta la, mègaɖo dze kplii tso eŋu ɣemaɣi o. Vifofo aɖe si ŋkɔe nye Brett gblɔ be: “Nu nyui geɖe do tso eme esi nye kple srɔ̃nye míefa tu na mía viwo eye míewɔ nu ɖe wo ŋu veveseɖeamenutɔe.”\nBiblia ƒe mɔfiame: ‘Ðe abla le nusese me, nɔ blewu le nuƒoƒo me, nɔ blewu le dziku me.’—Yakobo 1:19.\nDe dzesi nu si tututu nye kuxia. Nu siwo wɔnɛ be ɖeviwo mewɔa dɔ nyuie le suku o zi geɖe ƒe ɖewoe nye sukuhatiwo ƒe ŋlɔmiwɔwɔ, suku ɖɔliɖɔli, dodokpɔŋɔŋlɔ ŋuti dzimaɖitsitsiwo, ƒomekuxiwo, alɔ̃madɔmadɔ, ɖoɖowɔɖi ƒe ame si manɔmanɔ, alo susu ƒe nu ŋu manɔmanɔ. Mègaƒo nya ta be kuvia wɔmee viwòa le o.\nBiblia ƒe mɔfiame: “Ame si ɖea nugɔmesese deto fiana le nyawo me la, nu adze edzi nɛ.”—Lododowo 16:20.\nNa nɔnɔmeawo nasɔ nyuie be ɖevia nasrɔ̃ nu. Wɔ ɖoɖowɔɖi na ɖevia hena eƒe nusɔsrɔ̃ kple sukudɔdeasiwo wɔwɔ. Ðo teƒe aɖe koŋ ɖi be viwòa nanɔ eƒe sukudɔdeasiwo wɔm le, afi si nuwo abe television kple asitelefon ene mahe eƒe susu le o. Na ɣeyiɣi siwo viwòa atsɔ awɔ eƒe sukudɔdeasiwo la nanɔ kpuikpuikpui ale be eƒe susu nate ŋu anɔ nusɔsrɔ̃a ŋu. Vifofo aɖe si ŋkɔe nye Hector, si tso Germany la gblɔ be, “Hafi dodokpɔ aɖe naɖo edzi la, míedzroa nu vi aɖe me kple mía via gbe sia gbe, tsɔ wu be míalala va se ɖe esime dodokpɔa ŋlɔɣi naɖo.”\nBiblia ƒe mɔfiame: “Ɣeyiɣi li na nu sia nu.”—Nyagblɔla 3:1.\nDe nusɔsrɔ̃ ƒe dzi ƒo nɛ. Zi ale si viwòa se ale si sukudede aɖe vi nɛ fifia gɔmee la, zi nenemae wòaʋãe geɖe wu be wòasrɔ̃ nu. Le kpɔɖeŋu me, sukunusɔsrɔ̃ si nye akɔntabubu ate ŋu akpe ɖe viwòa ŋu wòanya ale si wòazã eƒe kotokumegae.\nBiblia ƒe mɔfiame: “Ƒle nunya, eye nàƒle gɔmesese. . . . De asixɔxɔ gã eŋu.”—Lododowo 4:5, 8.\nKpekpeɖeŋu: Kpe ɖe viwòa ŋu wòawɔ eƒe sukudɔdeasia, gake mègaxɔ dɔa awɔ nɛ o. Andrew gblɔ be, “Mía vinyɔnua ɖoa ŋu ɖe míaƒe susu ŋu le eƒe sukudɔdeasiwo wɔwɔ me, eye medina be yeawɔ ye ŋutɔ yeƒe susu ŋu dɔ o.” Fia viwòa ale si wòawɔ sukudɔdeasiwo le eɖokui si.\n“Ne vinyewo dometɔ aɖe medze agbagba le dodokpɔ aɖe me o la, medzea agbagba léa ɖokuinye kpoo. Mebianɛ nu si gbɔ wòtso kple nu si wòawɔ be wòate ŋu awɔ dɔ nyuie ɣebubuɣi. Meɖoa ŋku edzi na ɖokuinye be menye ɣesiaɣie nye ŋutɔ hã mewɔa dɔ nyuie esime menɔ suku o.”—Millicent.\n“Ne mía viwo nya to suku ko la, míetsɔa ɖe le woƒe sukunyawo me. Le dzila aɖewo gome la, ne wo viwo mekpɔ dzidzedze le sukudodokpɔwo me o ko hafi ‘wonyɔna le wo ɖokuiwo me.’ Eya ta eva hiãna be woadze agbagba geɖe hafi ate ŋu akpe ɖe wo viwo ŋu.”—Edwin.\nƑewuiviwo Hehe Vihehe Srɔ̃ɖeɖe Kple Ƒomegbenɔnɔ\nƉoe Ɖe Amewo Ɖoe Ɖe Amewo Ale Si Nàkpe Ðe Viwò Ŋu Wòawɔ Dɔ Nyuie Le Suku


GBE BUBU Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Eŋlisi Eʋegbe Ga German Greek Hiligaynon Hungarian Igbo Italian Korean Lithuanian Malagasy Moore Ossetian Persian Polish Portuguese Romanian Setswana Shona Silozi Slovak Slovenian Swahili Tsonga Turkish Ukrainian\n‘MELE BE magblɔ nya ma hafi o.’ ‘Menye nenemae medi be magblɔ hafi o.’ Ðe nèse le ɖokuiwò me nenema kpɔ esi nètee kpɔ be yeaɖo dze kple ye srɔ̃a? Aɖaŋunu gã aɖee dzeɖoɖo nye, eye ehiã be míatui ɖo. Abe alesi wòle le aɖaŋudɔ ɖesiaɖe sɔsrɔ̃ me ene la, dzeɖoɖo nɔa bɔbɔe na ame aɖewo, gake ame bubuwo ya ʋlina vevie hafi te ŋu srɔ̃nɛ. Ne dzeɖoɖo sesẽna na wò hã la, àte ŋu asrɔ̃ alesi nàɖe wò susuwo agblɔ wòadze to ne miele dze ɖom.\nLe teƒe aɖewo la, dekɔnuwo kpɔa ŋusẽ ɖe alesi amewo wɔa nui ɖe wo srɔ̃wo ŋu dzi. Ðewohĩ wogblɔna na ŋutsuwo be: ‘Ŋutsu meƒoa nu fũ o.’ Ðewohĩ womebua ŋutsu nukpoloeƒolawo ɖe ɖeke me o. Nyateƒee, Biblia gblɔ be: “Amesiame naɖe abla le nusese me, nanɔ blewu le nuƒoƒo me.” (Yakobo 1:19) Ke hã, aɖaŋuɖoɖo sia yi na ŋutsuwo kple nyɔnuwo siaa heɖee fia be dzeɖoɖo menye nuƒoƒo dzro ko o. Ame eve ate ŋu anɔ nu ƒom na wo nɔewo, gake womanɔ to ɖom wo nɔewo nyuie o. Míate ŋu ayɔ ema be dzeɖoɖo ŋutɔŋutɔ o. Abe alesi mawunyakpukpui si míeyɔ va yi ɖee fia ene la, nu vevi aɖe si nana woɖoa dze nyuie enye toɖoɖo ame nɔewo.\nLe teƒe aɖewo la, womeɖe mɔ na srɔ̃nyɔnuwo be woaɖe woƒe susu agblɔ o. Eye srɔ̃ŋutsuwo hã meƒoa nu kabakaba le aƒeme o. Le nɔnɔme siawo me la, ehiãna be ɣesiaɣi la, ŋutsua alo nyɔnua ŋutɔ natsɔ susu akpɔ nusi dim srɔ̃a le. Srɔ̃nyɔnu aɖewo te ŋu kpɔa wo srɔ̃wo ƒe nuhiahiãwo dzea sii bɔbɔe hekpɔa egbɔ na wo enumake. Ne edzɔ alea la, ekema srɔ̃tɔ mawo le dze ɖom numaƒomaƒoe. Ke hã, le dzeɖoɖomɔnu sia me la, ame ɖeka koe te ŋu kpɔa nɔvia ƒe nuhiahiãwo dzea sii bɔbɔe zi geɖe. Togbɔ be srɔ̃nyɔnua ate ŋu ava nya srɔ̃a ƒe didiwo kple seselelãmewo bɔbɔe hã la, womekpɔa mɔ boo aɖeke na ŋutsuwo ya be woawo hã woade dzesi wo srɔ̃wo ƒe seselelãmewo nenema o.\nEle eme baa be le teƒe aɖewo la, ŋutsuwo te ŋu dea dzesi wo srɔ̃wo ƒe seselelãme hedzea agbagba be yewoakpɔ wo gbɔ na wo ya. Gake le teƒe mawo hã la, aɖe vi geɖe ne srɔ̃tɔawo srɔ̃ alesi woawɔ aɖo dze nyuie wu.\nNu Ƒoƒo Kple Ame Nɔewo Le Vevie\nAme ƒe dzimenyawo ŋutɔŋutɔ gbɔgblɔ ate ŋu atsi masɔmasɔwo kple nugɔmemasenamewo nu. Le Israel-viwo ŋɔli la, Ruben, Gad, kple Manase toa ƒe akpa siwo nɔ Yordan-tɔsisia ƒe ɣedzeƒe la ɖi “vɔsamlekpui gã nyui aɖe” ɖe tɔsisia to. To mamlɛawo mese woƒe nuwɔnaa gɔme o. Esi to siwo nɔ ɣetoɖoƒe gome susui be yewo nɔvi siwo le Yordan-tɔsisia godo dze aglã ta la, woɖoe be yewoaho aʋa ɖe wo ŋu. Gake hafi woaho ɖe wo ŋu la, wodɔ amewo ɖo ɖe to siwo le ɣedzeƒe la gbɔ. Nunyanue wònye wowɔ! Wova nyae be menye trɔ̃wo ƒe vɔsamlekpuie wònye woɖi be yewoanɔ nu mem le edzi o. Ðe to siwo nɔ ɣedzeƒe la nɔ vɔvɔ̃m be ɖewohĩ to mamlɛawo ava gblɔ na yewo gbeɖeka be: “Gome aɖeke mele Yehowa gbɔ na mi o!” Ðeko vɔsamlekpuia anye dzesi be Yehowa subɔlawoe woawo hã nye. (Yosua 22:10-29) Woyɔ vɔsamlekpuia be Ðasefo, ɖewohĩ le esi wòɖo kpe edzi be woawo hã wobu Yehowa be eyae nye Mawu vavã la ta.—Yosua 22:34.\nWoƒe numeɖeɖe la na to mamlɛawo se woƒe nuwɔnaa gɔme, si na woɖe asi le aʋa hoho ɖe to eve kple afã la ŋu ŋuti. Nyateƒee, dzimenya ŋutɔŋutɔ ɖeɖe gblɔ tsi aʋaa nu. Emegbe, esi Israel dze aglã ɖe Yehowa Mawu si le abe srɔ̃a ene ŋu la, egblɔ na wo be yeakpɔ nublanui na wo eye ‘yeaƒo nu wòade dzi me na wo.’ (Hosea 2:16) Kpɔɖeŋu nyui ka gbegbee nye esi wòɖo na srɔ̃tɔwo! Ẽ, dze agbagba nàƒo nu wòade dzi gbɔ na srɔ̃wò ale be wòase wò seselelãmewo gɔme. Esia hiã ŋutɔ, vevietɔ le seselelãmenyawo gome. Pattie Mihalik, si nye nyadzɔdzɔŋlɔla le Amerika, gblɔ be: “Ame aɖewo gblɔna be, nya si woakpɔ agblɔ ya kpɔkpɔ menye nu sesẽ aɖeke o, gake egbɔgblɔ ŋue asixɔxɔ gã aɖe nɔna. Eye togbɔ be asesẽ na ame aɖewo be woaɖe woƒe seselelãme agblɔ hã la, wo gbɔgblɔ ate ŋu aɖe vi geɖe wu ga si wode gadzraɖoƒe.”\nDzeɖoɖo ƒe Aɖaŋu Tutu Ðo\nAme aɖewo agblɔ be: ‘Míaƒe srɔ̃ɖeɖe ya me gblẽ tso gɔmedzedzea me ke.’ Ame bubuwo hã ate ŋu aƒo nya ta be: ‘Míagate ŋu awɔ naneke le míaƒe srɔ̃ɖeɖea ŋu o.’ Woabui be maganya wɔ be yewoaɖo dze nyuie wu le yewoƒe srɔ̃kpegbea megbe o. Ke hã, bu amesiwo le dukɔ siwo me dzilawoe ɖea srɔ̃ na wo viwo le la ŋu kpɔ. Srɔ̃tɔ yeye siawo te ŋu va ɖoa dze nyuie le woƒe srɔ̃ɖeɖe me emegbe.\nLe Ɣedzeƒedukɔ aɖe me la, dzila aɖewo wɔwɔ ɖoɖo be yewoaɖe srɔ̃ na wo viŋutsu. Wodɔ ame aɖe be wòazɔ mɔ ayi teƒe didi aɖe ava ɖe srɔ̃ vɛ na wo via. Togbɔ be srɔ̃tɔ yeye siawo nɔ anyi ƒe 4,000 aɖewoe nye esi va yi hã la, wotu dzeɖoɖo ƒe aɖaŋu nyuiwo ɖo. Viŋutsua, si ŋkɔe nye Isak, do go ame dɔdɔa kple nyɔnu si woɖe vɛ nɛ la le agble me. Ame dɔdɔa “xlẽ nusiwo katã wòwɔ la fia Isak.” Biblia yi srɔ̃ɖeɖe sia ŋuti nuŋlɔɖia dzi be: “Eye Isak [kplɔ Rebeka] yi ɖe dada Sara ƒe agbadɔ me [esia sɔ kple srɔ̃kpekpe], eye wòɖe Rebeka wòzu srɔ̃a, eye wòlɔ̃nɛ ŋutɔ.”—Mose I, 24:62-67.\nDe dzesii be Isak se dɔgbedelaa ƒe nyawo nyuie gbã, eye emegbe exɔ Rebeka wòzu srɔ̃a. Dɔgbedela la nye Isak ƒe Mawu Yehowa subɔla wɔnuteƒe aɖe si dzi eƒe aƒetɔ ka ɖo. Isak tɔ dzɔ be wòaka ɖe ŋutsu sia dzi. Ema megbe la, Isak ‘va lɔ̃’ Rebeka si wòɖe la ‘ŋutɔ.’\nÐe Isak kple srɔ̃a Rebekaa va nya alesi woɖoa dzee nyuiea? Esi wo vi Esau ɖe Xititɔ eve la, kuxi sesẽ aɖe do mo ɖa le ƒomea me. Rebeka “gblɔ” na Isak enuenu be: “Agbenɔnɔ tim le Xitivi-nyɔnuawo ta. Ne Yakob [si nye wo vi ɖevitɔ] hã aɖe . . . Xitiviwo ƒe vinyɔnu aɖe la, ekema nukaŋuti megale agbe ɖo?” (Mose I, 26:34; 27:46) Edze ƒã be eɖe nusiwo nɔ fu ɖem nɛ la gblɔ wo me kɔ nyuie.\nIsak gblɔ na Esau ƒe vedzɔ, Yakob, be wòagaɖe Kanaan nyɔnu o. (Mose I, 28:1, 2) Isak se Rebeka ƒe nyaa gɔme. Srɔ̃tɔ siawo ɖo dze tso ƒomekuxi sesẽ sia ŋu, eye wònye kpɔɖeŋu nyui aɖe na mí egbea. Ke ne srɔ̃tɔwo meva lɔ̃ ɖe nya ɖeka dzi o ya ɖe? Nukae woate ŋu awɔ?\nNe Nukpɔsusuwo To Vovo\nNe mia kple srɔ̃wò ƒe susu mewɔ ɖeka le nya aɖe ŋu o la, mègazi kpi nànɔ ekpɔm ko o. Esia aɖee fia be nya la medzɔ dzi na wò o, eye be mèdi be srɔ̃wòa hã nakpɔ dzidzɔ o. Ke hã, ɖewohĩ srɔ̃wòa manya nusi tututu dim nèle alo alesi tututu nèle sesem le ɖokuiwò me o.\nAhiã be mia kple srɔ̃wòa miadzro nyaa me. Ne dzikunyae la, ɖewohĩ manɔ bɔbɔe be miagbɔ dzi ɖi na mia nɔewo o. Isak dzilawo, Abraham kple Sara, ɖo kuxi sesẽ aɖe me ɣeaɖeɣi. Esi Sara nye konɔ ɣemaɣi ta la, ewɔ nusi amewo lɔ̃a wɔwɔ, hetsɔ eƒe kosi Hagar na srɔ̃a, bene wòadzi vi na yewo. Hagar dzi ŋutsuvi na Abraham, si ŋkɔe nye Ismael. Gake emegbe Sara ŋutɔ hã va fɔ fu hedzi ŋutsuvi na Abraham, si wotsɔ ŋkɔ na be Isak. Esi Sara tso no na Isak vɔ la, ede dzesii be Ismael nɔ anyra wɔm le Isak ŋu. Eyata esi Sara kpɔe be ye via ƒe agbe ɖo afɔku me la, eƒoe ɖe Abraham nu be wòanya kosia kple via Ismael. Ẽ, Sara ɖe eƒe seselelãme gblɔ tẽ. Gake eƒe didia medzɔ dzi na Abraham kura o.\nAleke wokpɔ kuxia gbɔe? Biblia ƒe nuŋlɔɖia gblɔ be: “Mawu gblɔ na Abraham bena: Megana nya sia nave wò le ŋutsuvi la kple wò kosi la ta o; ke boŋ ɖo to Sara le nusianu, si wòdi tso gbɔwò la me, elabena Isak me wò dzidzimeviwo adzɔ tso.” Abraham ɖo to Yehowa Mawu ƒe gbe hewɔ ɖe edzi.—Mose I, 16:1-4; 21:1-14.\nÐewohĩ àgblɔ be: ‘Ne ɖe míase Mawu ƒe gbe tẽ tso dziƒo la, ekema míalɔ̃ ɖe nya ɖeka dzi bɔbɔe hafi.’ Esia kplɔ mí va ɖo nu vevi bubu si nana wokpɔa srɔ̃ɖeɖe me nyaʋiʋliwo gbɔ la dzi. Srɔ̃tɔwo ate ŋu aɖo to Mawu ƒe gbe. Le mɔ ka nu? To Mawu ƒe Nya la xexlẽ ɖekae kple nusi wògblɔ tso Mawu ƒe mɔfiafia ŋu la dzi wɔwɔ me.—Tesalonikatɔwo I, 2:13.\nSrɔ̃nyɔnu Kristotɔ kpɔnuteƒe aɖe gblɔ be: “Ne ɖetugbi aɖe va be maɖo aɖaŋu na ye tso eƒe srɔ̃ɖeɖe ŋu la, mebianae be woa kple srɔ̃a woxlẽa Biblia ɖekae hã. Srɔ̃tɔ siwo dome kuxiwo ɖona la dometɔ akpa gãtɔ mexlẽnɛ ɖekae o.” (Tito 2:3-5) Mí katã míate ŋu asrɔ̃ nu tso nusi nɔvinyɔnu sia kpɔ de dzesi la me. Mia kple srɔ̃wò mixlẽ Mawu ƒe Nya la ɖekae edziedzi. Esia ana “miaƒe to ase” nusi Mawu gblɔ tso alesi mianɔ agbee gbesiagbe ŋu. (Yesaya 30:21) Gake míaɖo afɔ afɔ ta na mi: Mègalé mawunyakpukpui siwo dzi nèsusu be ye srɔ̃ mele wɔwɔm ɖo o la ɖe nu, wòazu ati nàtsɔ nɔ eƒom o. Midze agbagba boŋ miakpɔe ɖa be aleke mia kple evea miate ŋu atsɔ nusiwo miexlẽna la awɔ dɔe hã.\nNe miele kuxi sesẽ aɖe gbɔ kpɔm la, ɖe manyo be miadi nya tso nusi koŋ le fu ɖem na mi la ŋu le Watch Tower Publications Index (Index des publications de la Société Watch Tower) * me oa? Ðewohĩ èle dziwòla tsitsiwo gbɔ kpɔm, si wɔe be masɔmasɔwo ɖo miaƒe srɔ̃ɖeɖea me. Le esi teƒe be mianɔ glãka hem le nusi wòle be miawɔ alo nusi mele be miawɔ o ŋu la, ɖe manyo be mianɔ anyi ɖekae adi kuxia gbɔkpɔnu le Index la me oa? Gbã la midi tanya gã si nye “Parents” (Dzilawo). Miate ŋu awɔ numekuku le agbalẽ siwo woyɔ le tanya sue si nye “caring for aged parents” (“prendre soin des parents âgés”) (dzila tsitsiwo dzi kpɔkpɔ) te. Mixlẽ Yehowa Ðasefowo ƒe agbalẽ siwo ku ɖe miaƒe kuxia ŋu ɖekae. Ðewohĩ nusiwo miakpɔ le Biblia-srɔ̃gbalẽ siawo me, siwo kpe ɖe Kristotɔ geɖe siwo di vevie be yewoakpɔ yewoƒe kuxiwo gbɔ ŋu, la awɔ nuku na mi.\nAgbalẽawo didi kple wo me nyawo xexlẽ ɖekae akpe ɖe mia ŋu miakpɔ ta na miaƒe kuxiawo. Miakpɔ mawunyakpukpui siwo ana mianya Mawu ƒe susu le nyaa ŋu. Midi mawunyakpukpuiawo, eye mixlẽ wo ɖekae. Nyateƒee, miase nya si Mawu agblɔ na mi le miaƒe kuxia ŋu!\nDzeɖoɖomɔnua Nenɔ Ʋuʋu Ði\nÈtee kpɔ be yeaʋu ʋɔ aɖe si womegaʋu kpɔ o la kpɔa? Asesẽ vie hafi nàte ŋu aʋui le esi ga siwo le ʋɔa ŋu la lé ɣebia ta. Ke ne woʋua ʋɔa edziedzi hedea ami eƒe gawo me ya ɖe? Eʋuʋu anɔ bɔbɔe. Nenema kee wòle le dzeɖoɖo hã gome. Ne mieɖoa dze edziedzi, eye mielɔ̃a mia nɔewo vevie abe Kristotɔwo ene la, ekema miate ŋu aɖe miaƒe susuwo agblɔ bɔbɔe ne nya sesẽwo do mo ɖa kura gɔ̃ hã.\nEhiã be miawɔe godoo. Togbɔ be dzeɖoɖo gɔme toto bia agbagbadzedze geɖe hã la, midze agbagba miawɔe. Ekema mia kple srɔ̃wò dome anɔ nyuie, eye esia ana nugɔmesese na mia nɔewo ava zu numame na mi.\nNe masɔmasɔwo do mo ɖa la, ɖe miadi Mawu ƒe mɔfiamea?


Azerbaijan | Dukɔwo Kple Amewo\nGBE BUBU Afrikaans Albanian Amharic Arabic Azerbaijani Azerbaijani (Cyrillic) Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Finnish Franse Georgian German Greek Hiligaynon Hungarian Iloko Indonesian Italian Japanese Kinyarwanda Kirghiz Korean Lithuanian Malagasy Myanmar Norwegian Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Setswana Sinhala Slovak Slovenian Spanish Swahili Swedish Tagalog Thai Tigrinya Tsonga Turkish Twi Ukrainian Xhosa Zulu\nTsaɖiɖi Yi Azerbaijan\nAZERBAIJAN nye Anyiehe Caucasus dukɔ etɔ̃awo ƒe lolotɔ. Anɔ abe ƒe akpe ɖekae nye esi va yi la, Turk-gbedola gbogbo aɖewo ʋu va tsi anyigba ma dzi. Amedzro siawo xɔ ame siwo nɔ anyigba dzi hafi wova la ƒe kɔnu aɖewo wɔ wo tɔwoe, eye nenema kee ame siwo nɔ afi ma hafi wova la hã xɔ woƒe kɔnu aɖewo. Eya ta mewɔ nuku o be vovototo boo aɖeke mele Azerbaijangbe, Turkeygbe kple Turkmenistangbe dome o.\nAzerbaijantɔwo nye dzidzɔmewo eye wodoa vivi ɖe ame ŋu. Ƒometɔwo dome nɔa kplikplikpli. Eye wokpena ɖe wo nɔewo ŋu le hiãɣiwo.\nAzerbaijantɔwo lɔ̃a hadzidzi kple hakpanyawo. Le woƒe hadzidzi aɖe si woyɔna be mugam me la, Azerbaijan-hadzilawo nɔa woƒe hakpanyawo gblɔm, eye wonɔa woƒe haƒonuwo ƒom ɖe edzi. Ele be mugam-haƒola nanya mugam-hakpanyawo katã nyuie, eye wòate ŋu ase hadzidziawo ko aƒo ha wòasɔ ɖe wo dzi.\nAzerbaijantɔwo lɔ̃a tiinono\nAzerbaijantɔwo lɔ̃a tiinono. Woɖoa tiia ɖe kplu si ƒe nɔnɔme le abe peya ene me eye wodea suklikpe ɖeka eme, eye wotea ŋu tsɔa yevuzi, ne kple waintsetse donɛ. Àte ŋu akpɔ tiinoƒewo le du suetɔ kekeake gɔ̃ hã me.\nTɔmelã si woyɔna be sturgeon la bɔ ɖe Caspia-ƒu si le dua ƒe ɣedzeƒe gome la me. Tɔmelã sia ƒomevi aɖe si woyɔna be beluga la tea ŋu nɔa agbe ƒe 100 kple edzivɔwo. Tɔmelã sia ƒe lolotɔ siwo woɖe kpɔ la dometɔ ɖeka didi meta 8 kple afã, eye eƒe kpekpeme nye kilogram 1,297! Wodea asixɔxɔ gã aɖe tɔmelã sia ŋu ɖe eƒe aziwo ta, elabena wotsɔa eƒe aziwo wɔa numeɖenu yibɔ si doa dzidzɔ na ame geɖe, eye wòxɔa asi ŋutɔ.\nAzerbaijantɔwo lɔ̃a mawusubɔsubɔ, eye wolɔ̃a dzeɖoɖo tso Mawu ŋu. Dua me tɔ akpa gãtɔ nye Moslemtɔwo. Subɔsubɔha bubuwo hã li, eye Yehowa Ðasefo siwo wu akpe ɖeka, siwo dometɔ geɖe nye dumevi dzidziwo hã le wo dome.\nAzerbaijantɔwo ƒe hadzilawo\nYehowa Ðasefowo zãa agbalẽ si nye Nuka Tututue Nye Biblia ƒe Nufiafia? tsɔ fiaa Biblia ame miliɔn geɖe le xexea me godoo. Agbalẽ sia le gbegbɔgblɔ siwo wu 250 me, eye Azerbaijangbe hã le eme.\nAmewo ƒe agbɔsɔsɔ: 9,000,000\nGbegbɔgblɔ vevitɔ: Azerbaijangbe\nAdzɔnu siwo woɖona ɖe duta: Mɔmemi\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! July 2013 | Gbɔlɔlɔe Akpɔ Kuxia Gbɔa?


Luka 4 | Biblia Le Internet Dzi | Xexe Yeye Gɔmeɖeɖe (1984)\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Australia Tokunɔgbe Austria Tokunɔgbe Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belize Kriol Bicol Bislama Brazil Tokunɔgbe Britain Tokunɔgbe Bulgarian Cambodian Catalan Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Cibemba Colombia Tokunɔgbe Costa Rica Tokunɔgbe Croatian Cuba Tokunɔgbe Cubeo Czech Dangme Danish Drehu Dutch Ecuador Tokunɔgbe Efik El Salvador Tokunɔgbe Emberá (Dziehetɔ) Emberá (Catío) Estonian Eŋlisi Eʋegbe Fijian Finnish Franse Ga Galician Georgian German Germany Tokunɔgbe Greece Tokunɔgbe Greek Guambiano Guarani Guatemala Tokunɔgbe Gujarati Gun Haitian Creole Hebrew Hiligaynon Hindi Hiri Motu Honduras Tokunɔgbe Hungarian Hungary Tokunɔgbe Icelandic Igbo Iloko India Tokunɔgbe Indonesia Tokunɔgbe Indonesian Inga Ireland Tokunɔgbe Isoko Israel Tokunɔgbe Italian Italy Tokunɔgbe Japan Tokunɔgbe Japanese Javanese Kabiye Kannada Kazakh Kenya Tokunɔgbe Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Tokunɔgbe Korean Kosraean Krio Kwanyama Laotian Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Mapudungun Marathi Marshallese Maya Mexico Tokunɔgbe Moore Myanmar Navajo Ndebele Ndebele (Zimbabwe) Nepali Netherlands Tokunɔgbe Nias Nicaragua Tokunɔgbe Nigeria Tokunɔgbe Norwegian Nyaneka Nzema Oromo Ossetian Otetela Panama Tokunɔgbe Pangasinan Papiamento (Curaçao) Paraguay Tokunɔgbe Pennsylvania German Persian Poland Tokunɔgbe Polish Ponapean Portugal Tokunɔgbe Portuguese Portuguese (Portugal) Punjabi Páez Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russia Tokunɔgbe Russian Samoan Sango Sateré-Mawé Sena Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Sweden German Tokunɔgbe Sweden Tokunɔgbe Swedish Tagalog Tahitian Taiwan Tokunɔgbe Tajiki Tamil Tatar Telugu Tetun Dili Thai Thailand Tokunɔgbe Ticuna Tigrinya Tiv Tok Pisin Tongan Tshiluba Tshwa Tsonga Turkish Turkmen Tuvaluan Twi Tzotzil Uighur (Cyrillic) Ukrainian Umbundu Urdu Uruguay Tokunɔgbe Uzbek Uzbek (Roman) Venda Venezuela Tokunɔgbe Vietnamese Wallisian Waray-Waray Wayuunaiki Xavante Xhosa Yoruba Zambia Tokunɔgbe Zapotec (Isthmus) Zimbabwe Tokunɔgbe Zulu\n4 Ke Yesu si yɔ fũu kple gbɔgbɔ kɔkɔe la trɔ tso Yordan nu, eye gbɔgbɔ la kplɔe yi teƒeteƒewo le gbedadaƒo 2 hena ŋkeke blaene, esime Abosam nɔ etem kpɔ. Gawu la, meɖu naneke le ŋkeke mawo me o, eye le esia ta esi ŋkekeawo wu enu la, dɔ wui. 3 Ale Abosam gblɔ nɛ be: “Ne Mawu ƒe vie nènye la, ekema gblɔ na kpe sia be wòatrɔ azu abolo.” 4 Gake Yesu ɖo eŋu nɛ be: “Woŋlɔ ɖi be, ‘Mele be ame nanɔ agbe ɖe abolo ɖeɖe ko ŋu o.’” 5 Eya ta ekplɔe yi teƒe kɔkɔ aɖe, eye wòtsɔ anyigba dzi nɔlawo ƒe fiaɖuƒewo katã fiae le ɣeyiɣi kpui aɖe ko me; 6 eye Abosam gblɔ nɛ be: “Matsɔ ŋusẽ sia katã kple woƒe ŋutikɔkɔe ana wò, elabena nyee wotsɔe de asi na, eye matsɔe ana ame sia ame si medi be matsɔe ana. 7 Eya ta wò la, ne ède ta agu nam la, wo katã anye tɔwò.” 8 Yesu ɖo eŋu nɛ gblɔ be: “Woŋlɔ ɖi be, ‘Yehowa wò Mawu ye wòle be nàde ta agu na, eye eya ɖeka koe wòle be nàwɔ subɔsubɔdɔ kɔkɔe na.’” 9 Azɔ ekplɔe yi Yerusalem hetsɔe ɖo gbedoxɔa tame, eye wògblɔ nɛ be: “Ne Mawu ƒe vie nènye la, ekema ti kpo tso afi sia nàdze anyigba; 10 elabena woŋlɔ ɖi be, ‘Ade se na eƒe dɔlawo le ŋutiwò, be woakpɔ tawò,’ 11 eye: ‘Woakɔ wò ɖe woƒe asiwo me, bene nàgatsɔ wò afɔ axlã ɖe kpe gbeɖe o.’” 12 Yesu ɖo eŋu nɛ gblɔ be: “Wogblɔ be, ‘Mele be nàte Yehowa wò Mawu kpɔ o.’” 13 Eya ta esi Abosam wu tetekpɔ la katã nu la, edzo le egbɔ hena ɣeyiɣi bubu si agasɔ nɛ. 14 Eye Yesu gbugbɔ yi Galilea le gbɔgbɔ la ƒe ŋusẽ me. Eye eŋu nya nyui ɖi hoo le afi ma nuto bliboa katã me. 15 Eye wòde asi nufiafia me le woƒe ƒuƒoƒewo, eye amewo katã nɔ bubu dem eŋu. 16 Eye wòva Nazaret, afi si wonyii le; eye abe ale si wòlɔ̃a wɔwɔ le sabat ŋkeke dzi ene la, eyi ƒuƒoƒe la, eye wòtsi tsitre be yeaxlẽ nu. 17 Eya ta wotsɔ nyagblɔɖila Yesaya ƒe agbalẽ xatsaxatsa la nɛ, eye wòʋu agbalẽ xatsaxatsa la hekpɔ teƒe si woŋlɔ ɖo bena: 18 “Yehowa ƒe gbɔgbɔ le dzinye, elabena esi ami nam be magblɔ nya nyui na ame dahewo, edɔm ɖa be maɖe gbeƒã ablɔɖe na aboyomewo kple nukpɔkpɔ ake na ŋkuagbãtɔwo, be mana ablɔɖe ame siwo wote ɖe anyi ne woadzo, 19 be maɖe gbeƒã Yehowa ƒe amenuveƒe la.” 20 Azɔ eŋlɔ agbalẽ xatsaxatsa la, tsɔe de asi na subɔvi la, eye wòbɔbɔ nɔ anyi; eye ame siwo katã nɔ ƒuƒoƒe la fɔ ŋku ɖe edzi dzoɣlii. 21 Tete wòde asi gbɔgblɔ me na wo be: “Ŋɔŋlɔ sia si miese fifi laa la va eme egbea.” 22 Eye wo katã wote ɖase nyui ɖiɖi tso eŋu, eye woƒe mo wɔ yaa le nya vivi wɔdɔɖeamedzi siwo do tso eƒe nu me la ta, eye wonɔ gbɔgblɔm be: “Menye Yosef ƒe vi lae nye esia oa?” 23 Eye wògblɔ na wo be: “Ðikeke aɖeke mele eme o be miado lo sia ɖe ŋunye be, ‘Atikewɔla, da dɔ na ɖokuiwò; nu siwo míese be wole dzɔdzɔm le Kapernaum la, wɔ wo le mia de afi sia hã.’” 24 Gake egblɔ be: “Vavã mele egblɔm na mi be, womexɔa nyagblɔɖila aɖeke le wo de o. 25 Le kpɔɖeŋu me, mele egblɔm na mi le nyateƒe me be: Ahosi geɖewo nɔ Israel le Eliya ƒe ŋkekeawo me, esime wotu dziƒo nu ƒe etɔ̃ kple ɣleti ade, si na dɔ gã aɖe to le anyigba la katã dzi, 26 ke hã, womedɔ Eliya ɖe nyɔnu mawo dometɔ aɖeke gbɔ o, negbe ɖe Zarpat le Zidon nyigba dzi ko, ɖe ahosi aɖe gbɔ. 27 Nenema kee kpodɔléla geɖewo nɔ Israel le nyagblɔɖila Elisa ƒe ɣeyiɣia me, ke hã, womekɔ wo dometɔ aɖeke ŋuti o, negbe Naeman, Siria ŋutsu la ko.” 28 Ke ame siwo katã nɔ nu siawo sem le ƒuƒoƒea la do dziku helĩhelĩ; 29 eye wotso hetutui kabakaba do goe le dua me, eye wokplɔe va ɖo to si dzi wotu woƒe dua ɖo la tame, be yewoatu asi ʋume nɛ aɖo ɖa. 30 Gake eto wo dome hedzo. 31 Eye wòɖi va Kapernaum, si nye Galilea du aɖe me. Eye wònɔ nu fiam wo le sabat la dzi; 32 eye wolulu le ale si wòfia nui ta, elabena eƒo nu kple ŋusẽ. 33 Ke gbɔgbɔ aɖe, si nye gbɔgbɔ vɔ̃ makɔmakɔ, nɔ ŋutsu aɖe me le ƒuƒoƒe la, eye wòdo ɣli kple gbe sesẽ be: 34 “Aa! Nya kae le mía kpli wò dome, wò Yesu Nazaretetɔ? Ðe nèva be yeatsrɔ̃ mía? Menya ame si tututu nènye: Mawu ƒe Kɔkɔetɔ lae nènye.” 35 Gake Yesu ka mo nɛ gblɔ be: “Zi ɖoɖoe, eye nàdo go le eme.” Eya ta esi gbɔgbɔ vɔ̃ la tsɔ amea xlã ɖe anyi le wo dome vɔ la, edo go le eme, eye mewɔ nuvevi aɖekee o. 36 Esia wɔ mo yaa na wo katã, eye wote dzeɖoɖo le wo nɔewo dome nɔ gbɔgblɔm be: “Mikpɔ ale si wòƒoa nui ɖa, elabena eɖea gbe na gbɔgbɔ makɔmakɔwo kple ŋusẽ, eye wodoa go!” 37 Ale eŋu nya nɔ kakam le afi ma nutoa ƒe akpa sia akpa. 38 Esi wòtso dzo le ƒuƒoƒea la, eva Simon ƒe aƒe me. Ke asrã sesẽ aɖe nɔ fu ɖem na Simon lɔ̃xo, eye woɖe kuku nɛ ɖe eta. 39 Eye wòtsi tsitre hebi ɖe edzi, eye wòblu ɖe asrã la ta, eye asrã la dzo le edzi. Enumake nyɔnua fɔ hede asi amedzrowɔwɔ me na wo. 40 Ke esi ɣe nɔ to ɖom la, ame siwo si dɔ vovovo lélawo le la kplɔ wo va egbɔ. Eda eƒe asiwo ɖe wo dometɔ ɖe sia ɖe dzi heda dɔa na wo. 41 Gbɔgbɔ vɔ̃wo hã doa go le ame geɖewo me, henɔa ɣli dom be: “Wòe nye Mawu ƒe Vi la.” Gake ekaa mo na wo, eye meɖea mɔ na wo be woaƒo nu o, elabena wonya be eyae nye Kristo la. 42 Ke esi ŋu ke la, edo go yi teƒe aɖe si ame aɖeke mele o. Gake amehaawo te edidi, eye wova keke afi si wòle, eye wodze agbagba be yewoasikae ɖi, be wòagadzo le yewo gbɔ o. 43 Gake egblɔ na wo be: “Ele be magblɔ Mawu fiaɖuƒe ŋuti nya nyui la na du bubuwo hã, elabena esia tae wodɔm ɖo.” 44 Eya ta eyi edzi ɖe gbeƒã le ƒuƒoƒewo le Yudea.


Blema Israel Viwo Wua Nu Vlo Wɔlawo To Wo Hehe Ðe Ati Ŋu Mea? | Nusɔsrɔ̃\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Ndebele Ndonga Nepali Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Uzbek Venda Vietnamese Waray-Waray Wolaita Xhosa Yoruba Zulu\nÐe Israel viwo wua nu vlo wɔlawo to wo hehe ɖe ati ŋu mea?\nLe blemaɣeyiɣiwo me la, dukɔ geɖe wua nu vlo wɔla aɖewo to wo hehe ɖe ati alo atikpo ŋu me. Romatɔwo blaa ame mawo alo klãa wo ɖe ati ŋu wonɔa agbe le atia ŋu ŋkeke geɖe hafi vevesese, tsikɔwuame, dɔwuame, ŋdɔ, fafa, kple vuvɔ wɔnɛ be wova gbɔdzɔna hekuna mlɔeba. Romatɔwo bua amehehe ɖe ati ŋu be enye ŋukpedoame ƒe to si wohena na nu vlo wɔla vɔ̃ɖiwo koŋ.\nKe aleke wònɔ le blema Israel dukɔa ya gome? Ðe Israel viwo wua nu vlo wɔlawo to wo hehe ɖe ati ŋu mea? Mose ƒe Sea gblɔ be: “Ne ame aɖe wɔ nu aɖe, si dze ku, eye wowui, eye nède kae ɖe ati ŋu la, ekema mègagblẽ eƒe kukua ɖi ŋu nake ɖe edzi o, ke boŋ nàɖii gbe ma gbe ke.” (5 Mose 21:22, 23) Eya ta edze ƒãa be le Hebri Ŋɔŋlɔawo ŋlɔɣi la, wowua ame si dze na ku la gbã hafi henɛ ɖe ati ŋu.\nEya ta 3 Mose 20:2 gblɔ le esia ŋu be: “Ne Israel viwo dometɔ aɖe alo amedzro, si le Israel la, tsɔ via na Molex la, woawui, anyigbadzitɔwo naƒu kpee wòaku.” Ele be woawu ame si nye “ŋɔliyɔla alo bokɔnɔ” la hã. Aleke wowua woe? “Woaƒu kpe wo woaku.”—3 Mose 20:27.\nWogblɔ le 5 Mose 22:23, 24 be: “Ne wobia nyɔnuvi aɖe ta, hafi ŋutsu aɖe lée le dua me de asi eŋu la, ekema woakplɔ wo kple eve la ayi dua godo, eye woaƒu kpe wo woaku; woawu nyɔnuvi la, elabena du mee wòlée le, gake medo ɣli o; woawu ŋutsu la, elabena egblẽ nɔvia srɔ̃. Ale nàɖe vɔ̃ la ɖa le dowòme.” Esia ɖee fia be le blema Israel viwo gome la, ale si wowua nu vlo wɔla dziŋɔ siwo wotso kufia na la koŋue nye be, woƒua kpe wo. *\nEdze ƒãa be le Hebri Ŋɔŋlɔawo ŋlɔɣi la, wowua ame si dze na ku la gbã hafi henɛ ɖe ati ŋu\nBiblia gblɔ le 5 Mose 21:23 be, “Mawu ƒo fi de ame si wode kae ɖe ati ŋu la.” Eya ta ale si wohea nu vlo wɔla si “Mawu ƒo fi de” la ƒe kukua ɖe ati ŋu be ame sia ame nakpɔ la anya wɔ dɔ ɖe Israel viwo dzi godoo. Le nyateƒe me la, ame siwo wotso kufia na eye wohe wo ɖe ati ŋu la anye nuxlɔ̃ame na amewo katã.\n^ mm. 6 Agbalẽnyalagã geɖewo lɔ̃ ɖe edzi be le Mose ƒe Sea te la, wowua nu vlo wɔlawo hafi hea woƒe kukua ɖe ati ŋu. Gake kpeɖodziwo li be kaka ƒe alafa gbãtɔ naɖo la, Yudatɔwo hea nu vlo wɔla aɖewo ɖe ati ŋu agbagbee be woaku le atia ŋu.\nNyabiabia Siwo Tso Exlẽlawo Gbɔ—May 2013


GBE BUBU Afrikaans Albanian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Hiligaynon Hungarian Igbo Indonesian Italian Japanese Korean Latvian Lithuanian Norwegian Papiamento (Curaçao) Polish Portuguese Romanian Russian Sepedi Setswana Slovak Slovenian Spanish Swahili Swedish Ukrainian Vietnamese\n“NYE NUMENYAWO KPLE NYE [DZIMEŊUGBLEDEDEWO] NEDZE ŊUWÒ, YEHOWA, NYE AGAKPE KPLE NYE XƆNAMETƆ!”—PSALMO 19:15.\nNUKAE “ŋugbledede” fia na wò? Ne Ɣedzeƒesubɔsubɔ aɖewo ƒe nufiafiawoe nèsrɔ̃ la, àbui be ŋugbledede nye nane si naa ame ƒe tamesusu me kɔna ɖe edzi alo be eʋua susu me na ame etɔxɛe. Ŋugbledede si me Buddhatɔwo ƒoa wo ɖokui ɖo biana be woaɖe nusianu ɖa le ame ƒe susu me. Wogblɔ le ŋugbledede ƒe mɔnu bubuwo ŋu be ebiana be woana “nunya ŋuti nyateƒe deŋgɔwo” naxɔ susu me na ame.\nAlesi Biblia ƒo nu tso ŋugbledede ŋui to vovo na esiawo. Le mɔ ka nu? Bu Biblia me kpɔɖeŋu si ku ɖe ŋutsu si ŋkɔe nye Isak, amesi esi wòxɔ ƒe 40 la, nu geɖe dze ŋgɔe si ŋu wòle be wòade ŋugble le, la ŋu kpɔ. Mose I, 24:63 gblɔ be: “Gbe ɖeka Isak yi gbe me le fiẽ, be [yeade ŋugble, NW].” Susu aɖeke meli si ta míabui be Isak ɖe nusianu ɖa le eƒe susu me alo be eƒo eɖokui ɖe ‘nunya ŋuti nyateƒe deŋgɔ’ aɖe si me mekɔ o ŋu bubu me o. Anɔ eme kokoko be nanewo koŋ nɔ anyi siwo ŋu Isak de ŋugble le, siwo ate ŋu anye eya ŋutɔ ƒe etsɔme, dadaa ƒe ku, alo amesi ava nye srɔ̃a ŋu bubu. Ezã eƒe vovoɣi aɖewo le fiẽ tsɔ de ŋugble, ɖewohĩ tso nya vevi siawo ŋu. Le Biblia me la, ŋugbledede bia nu geɖe wu susumetsaglãlatsatsa dzro ko.\nŊugbledede Bia Nu Geɖe Wu\nBu hakpala Dawid ƒe kpɔɖeŋua ŋu kpɔ. Kuxi gbogbo siwo dze abe womate ŋu akpɔ ta na wo o ene dze ŋgɔe, eye enya nyuie be esi yenye ame madeblibo ta la, yehiã Mawu ƒe kpekpeɖeŋu be yeate ŋu awɔ nusi sɔ. Nukae do ŋusẽ Dawid le nɔnɔme sesẽwo me? Abe alesi woŋlɔe ɖe Psalmo 19:15 ene la, Dawid gblɔ be: “Nye numenyawo kple nye [dzimeŋugblededewo] nedze ŋuwò, Yehowa, nye agakpe kple nye xɔnametɔ!” Nusi Hebrigbe me nya si gɔme woɖe le afisia be “ŋugbledede” fia le nyagbɔgblɔa ŋutɔ nue nye be “woaƒo nu na ame ɖokui.” Ẽ, Dawid “ƒo nu na eɖokui” le Yehowa, eƒe nuwɔwɔwo, eƒe asinudɔwɔwɔwo, eƒe sewo, kple eƒe dzɔdzɔenyenye ŋu.—Psalmo 143:5.\nNenema ke Kristotɔ gbãtɔwo bu ɣeyiɣi aɖe ɖoɖo ɖi atsɔ ade ŋugble le gbɔgbɔmenuwo ŋu be enye yewoƒe nyateƒe tadedeagu la ƒe akpa aɖe. Apostolo Paulo xlɔ̃ nu be: “Nusiwo nye nyateƒe, nusiwo dzea bubu, nusiwo le dzɔdzɔe, nusiwo le dzadzɛ, nusiwo dze na lɔlɔ̃, nusiwo dze na gbɔgblɔ, ne nudzeamewɔwɔ aɖe li, eye ne kafukafu aɖe li la, misusu nusiawo ŋuti!” (Filipitɔwo 4:8) Gake hafi míate ŋu abu nya siwo tua ame ɖo ŋu la, ehiã be nusiawo siwo ŋu Paulo ƒo nu tsoe nage ɖe susu me na mí to mɔ aɖe nu. Aleke?\nHakpalaa ɖo eŋu na mí. Psalmo 1:1, 2 xlẽ be: “[Dzidzɔtɔe nye] amesi mezɔna ɖe ame vɔ̃ɖiwo ƒe aɖaŋuɖoɖo nu o, . . . ekpɔa dzidzɔ le Yehowa ƒe se la ŋu, eye wòdea ŋugble le eƒe se la ŋu zã kple keli.” Ẽ, hakpalaa xlẽ Mawu ƒe se ɣesiaɣi. Eyata ete ŋu de ŋugble le nusiwo wòsrɔ̃ tso Wɔla ŋu la ŋuti.\nBiblia xexlẽ hiã vevie ŋutɔ, gake le exexlẽ vɔ megbe la, ele be míade ŋugble, míabu nyawo ŋu vevie, alo “míaƒo nu na mía ɖokui” le nusi míexlẽ ŋu. Abe alesi wòhiã be nusi míeɖu nagbã hafi wòaɖe vi na míi ene la, nenema ke ŋugbledede hiãe ne míedi be nusi míexlẽ tso Biblia me nakpɔ ŋusẽ ɖe mía dzi. Ŋugbledede si sɔ bia nu geɖe wu tamesusu manyomanyowo ɖeɖeɖa dzro ko. Ewɔnɛ hã be míebua aɖaŋuɖoɖo siwo nɔ te ɖe Biblia dzi ŋu le míaƒe kuxiwo gbɔ kpɔkpɔ me. Ŋugbledede alea ate ŋu ana míanɔ te ɖe gbesiagbe dzimaɖitsitsiwo nu dzidzedzetɔe.—Mateo 6:25-32.\nHakpala Dawid kpɔ akpa vevi si ŋugbledede wɔna le Mawu ŋu dzedze me la dze sii. Egblɔ be: ‘Ame dzɔdzɔe ƒe nu gblɔa nunya kple gbe blewu.’ (Psalmo 37:30) Ẽ, ŋugbledede nye tadeagula wɔnuteƒe ƒe dzeside. Be Mawu nabu ame ame dzɔdzɔe enye yayra blibo, eye ehea gbɔgbɔmeviɖewo vɛ. Le kpɔɖeŋu me, Biblia gblɔ be “ame dzɔdzɔe ƒe toƒe le abe agudzedze ƒe kekeli, si nɔa kɔkɔm ɖe edzi, vaseɖe esime ŋu kena keŋ ene.” (Lododowo 4:18) Eyata Kristotɔ toɖola si ‘nu nunya dona le kple gbe blewu’ ate ŋu akpɔ mɔ be yeatsi le Biblia gɔmesese me.\nBiblia gaxlɔ̃ nu Kristotɔwo be woade ŋugble le agbanɔamedzi siwo tso Ŋɔŋlɔawo me ŋu. Apostolo Paulo gblɔ na Timoteo be: ‘De ŋugble le nusiawo ŋu; ƒo ɖokuiwò ɖe wo me, bene wò ŋgɔgbedede nadze ƒã na amewo katã. Kpɔ ɖokuiwò kple wò nufiafia la dzi nyuie, nɔ nusiawo dzi; elabena ne èwɔ esia la, àxɔ ɖokuiwò kple amesiwo ɖoa to wò la, ɖe agbe.’ (Timoteo I, 4:15, 16) Ẽ, nya si míegblɔna kple nusi míewɔna ate ŋu akpɔ ŋusẽ ɖe amewo dzi vevie ŋutɔ.\nEme kɔ ƒã be susu nyuiwo le mía si, siwo ta wòle be míayi ŋugble me ʋĩ le nusiwo le vevie ŋu. Ele vevie be míabu nusiwo teƒe míekpɔ va yi ŋu, ade ŋugble le nusiwo me tom míele fifia ŋu, eye míabu míaƒe etsɔme ŋu nyuie. Gake ƒo wo katã ta la, míaƒe ŋugbledede ana míaƒe nugɔmesese nade to wu ne míena míaƒe tamebubu nɔ te ɖe mía Wɔla, Yehowa Mawu, ƒe nunya dzi.\n“Tamebula la,” Rodin ƒe nukpakpɛ\nƉoe Ɖe Amewo Ɖoe Ɖe Amewo Ŋugbledede si Ŋu Viɖe Le\ng00 9/8 axa 29-30


Aleke Mawɔ Anya Ame Si Ƒe Kpɔɖeŋu Masrɔ̃ | Sɔhɛwo Biana Be\nGBE BUBU Afrikaans Albanian Amharic Arabic Arabic (Lebanon) Armenian Azerbaijani Bislama Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitumbuka Croatian Czech Danish Dutch Estonian Eŋlisi Eʋegbe Faroese Finnish Franse Ga Georgian German Greek Greenlandic Haitian Creole Hausa Hebrew Hiligaynon Hindi Hungarian Iban Icelandic Iloko Indonesian Italian Japanese Kazakh Kazakh (Arabic) Kinyarwanda Kirghiz Kirundi Korean Lingala Lithuanian Macedonian Malagasy Malay Malayalam Myanmar Ndebele (Zimbabwe) Nepali Norwegian Nzema Pangasinan Polish Portuguese Portuguese (Portugal) Romanian Russian Serbian Serbian (Roman) Sesotho (South Africa) Shona Sinhala Slovak Slovenian Spanish Swahili Swahili (Congo) Swedish Tagalog Tatar Telugu Thai Tigrinya Tiv Turkish Ukrainian Uzbek Uzbek (Roman) Vietnamese Xhosa Yoruba\n“Esi medo go kuxiwo le suku la, mebu ame si ƒe nu dzɔa dzi nam si hã to nɔnɔme ma tɔgbi me kpɔ la ŋu eye esia kpe ɖe ŋunye. Medze agbagba be masrɔ̃ eƒe kpɔɖeŋu. Esi ame aɖe li si ƒe kpɔɖeŋu mete ŋu srɔ̃ ta la, kuxiwo me toto nɔ bɔbɔe nam wu.”—Haley.\nNe èsrɔ̃ kpɔɖeŋu nyui si ame aɖe ɖo la, ate ŋu akpe ɖe ŋuwò nàƒo asa na kuxiwo ahaɖo wò taɖodzinuwo gbɔ. Nu si le vevie nye be nàsrɔ̃ ame si ɖoa kpɔɖeŋu nyui.\nNu ka tae wòle be nàɖɔ ŋu ɖo le tiatia sia wɔwɔ me?\nAme si ƒe kpɔɖeŋu nàsrɔ̃ la tiatia\nAme siwo ƒe kpɔɖeŋu nàtiae be yeasrɔ̃ la akpɔ ŋusẽ ɖe wò nuwɔnawo dzi.\nBiblia fia mí be míalé ŋku ɖe ame siwo ɖoa kpɔɖeŋu nyui la ŋu, egblɔ be: “Esi miele nu siwo do tso woƒe agbenɔnɔ me ŋu bum la, misrɔ̃ woƒe xɔse.”—Hebritɔwo 13:7.\nKpekpeɖeŋu: Esi wònye be ame siwo ƒe kpɔɖeŋu nàsrɔ̃ akpɔ ŋusẽ nyui alo ŋusẽ gbegblẽ ɖe dziwò ta la, tia ame siwo si nɔnɔme nyui le, ke menye ame siwo xɔ ŋkɔ alo esiwo mi kpli wo miele ƒe me o.\n“Mesrɔ̃ nu geɖe tso hati Kristotɔ aɖe si ŋkɔe nye Adam gbɔ—eƒe nɔnɔme kple ale si wòwɔa nu ɖe ame ŋu. Ewɔ nuku nam be megaɖoa ŋku eƒe nyagbɔgblɔ kple nuwɔnawo dzi. Menya ŋusẽ si gbegbe wòkpɔ ɖe dzinye o.”—Colin.\nAme siwo ƒe kpɔɖeŋu nàsrɔ̃ la akpɔ ŋusẽ ɖe wò tamebubu kple seselelãmewo dzi.\nBiblia gblɔ be: “Migana woaflu mi o. Hadede vɔ̃wo gblẽa nɔnɔme nyuiwo.”—1 Korintotɔwo 15:33.\nKpekpeɖeŋu: Tia ame si si nɔnɔme nyuiwo le, ke menye ame si nya kpɔ le gotagome ko o. Ne menye nenema o la, wò mɔkpɔkpɔ azu dzodzro.\n“Ne ètsɔa ɖokuiwò sɔna kple ame siwo dze ɖeka alo dze tugbe hedzrana ɖo kpeɖii ɣesiaɣi la, àse le ɖokuiwò me be ye ya yemele ɖeke me o. Ate ŋu ana nàva tsi dzi fũu akpa ɖe wò dzedzeme ŋu.”—Tamara.\nBu nya sia ŋu: Kuxi kawoe ate ŋu ado mo ɖa ne ame xɔŋkɔwo kple kamedefefewɔlawoe nye ame siwo ƒe kpɔɖeŋu nèsrɔ̃na?\nAme siwo ƒe kpɔɖeŋu nàsrɔ̃ ate ŋu ana nàɖo wo taɖodzinuwo gbɔ loo alo màɖo wo gbɔ o.\nBiblia gblɔ be: “Ame si zɔna kple nunyalawo la, adze nunya.”—Lododowo 13:20.\nKpekpeɖeŋu: Tia ame siwo si nɔnɔme nyui siwo nèdi be yeaɖe afia la le. Ne èle ŋku lém ɖe wo ŋu la, àte ŋu asrɔ̃ afɔ ŋutɔŋutɔ siwo nàte ŋu aɖe be nàtu nɔnɔme mawo ɖo.\n“Be nàɖo taɖodzinu gbadzaa ko abe ‘Medi be maɖo ta’ teƒe la, àte ŋu agblɔ be, ‘Medi be maɖo ta abe Jane ene. Enɔa game dzi ɣesiaɣi eye wòléa fɔ ɖe eƒe dɔdeasiwo ŋu wɔna.’”—Miriam.\nNya vevitɔ: Ne èsrɔ̃ ame si ɖɔ ʋu ƒe kpɔɖeŋu la, àva zu ame si ƒomevi nèdi be yeanye.\nAme siwo ɖoa kpɔɖeŋu nyui ƒe kpɔɖeŋu sɔsrɔ̃ ate ŋu anye mɔ bɔbɔetɔ si dzi nàto aɖo wò taɖodzinuwo gbɔ!\nÀte ŋu atia ame si ƒe kpɔɖeŋu nèdi be yeasrɔ̃ le mɔ eve siawo dometɔ ɖeka nu.\nÀte ŋu atia nɔnɔme aɖe si nèdi be yeatu ɖo eye nàdi ame si ƒe nu dzɔa dzi na wò si si nɔnɔme ma le.\nÀte ŋu atia ame si ƒe nu dzɔa dzi na wò eye nàtia nɔnɔme nyui aɖe si le esi si nèdi be yeatu ɖo.\nDɔwɔgbalẽvi si kpe ɖe nyati sia ŋu la akpe ɖe ŋuwò nàwɔ esia.\nAme siwo ƒe kpɔɖeŋu nàte ŋu asrɔ̃ la dometɔ aɖewo ate ŋu anye:\nHawòtiwo. “Medi be manɔ abe xɔ̃nye vevia ene. Ne vovo mele eŋu o gɔ̃ hã la, etsɔa ɖe le eme na ame. Menye xoxo nɛ, gake mekpɔ nɔnɔme nyui aɖewo siwo mele asinye o la le eŋu eye medi be masrɔ̃ eƒe kpɔɖeŋu.”—Miriam.\nAme tsitsiwo. Esiawo ate ŋu anye dziwòlawo alo ame siwo le subɔsubɔ ɖeka me kpli wò. “Ðikeke mele eme o, dzinyela eveawo nye ame siwo ƒe kpɔɖeŋu mesrɔ̃na. Nɔnɔme nyui aɖewo le wo si. Wowɔa vodadawo ya, gake mekpɔe be wokpɔtɔ nye nuteƒewɔlawo hã. Ne metsi abe woawo ene la, avivi nam ne woate ŋu agblɔ nenema tso ŋunye.”—Annette.\nBibliamemewo. “Metia Bibliameme geɖe siwo ƒe kpɔɖeŋu medi be masrɔ̃ ɖe susu vovovowo ta. Woawoe nye Timoteo, Rut, Hiob, Petro, Israel-nyɔnuvi suea. Zi ale si mesrɔ̃ nu tso wo ŋu la, zi nenemae wonyea ame ŋutɔŋutɔ nam. Ŋutinya siwo le Srɔ̃ Woƒe Xɔse gbalẽa me kple ‘Bibliameme Siwo Ƒe Kpɔɖeŋu Nàte Ŋu Asrɔ̃’ siwo le Questions Young People Ask—Answers That Work (Les jeunes s’interrogent— Réponses pratiques) babla evea siaa me dzodzro do dzidzɔ nam ŋutɔ.”—Melinda.\nKpekpeɖeŋu: Mègatia ame ɖeka aɖe ko o. Apostolo Paulo gblɔ na hati Kristotɔwo be: “Miaƒe ŋku nanɔ ame siwo le zɔzɔm ɖe kpɔɖeŋu si míeɖo na mi nu la ŋu.”—Filipitɔwo 3:17.\nÈnyaa? Ame aɖe hã ate ŋu asrɔ̃ wò kpɔɖeŋu! Biblia gblɔ be: ‘Nye kpɔɖeŋu na nuteƒewɔlawo le nuƒoƒo me, le agbenɔnɔ me, le lɔlɔ̃ me, le xɔse me, le agbe dzadzɛ nɔnɔ me.’—1 Timoteo 4:12.\n“Togbɔ be ɖewohĩ ègakpɔtɔ le asi trɔm le wò nɔnɔmewo ŋu hã, ame aɖe ate asrɔ̃ kpɔɖeŋu si nèɖona le ɣeyiɣi ma ke me. Mànya ame si le ŋku lém ɖe ŋuwò o, eye mànya ale si nya si nàgblɔ la ate ŋu atrɔ ame aɖe ƒe agbenɔnɔ o.”—Kiana.\n“Fefewɔla xɔŋkɔ geɖe gblẽa nu le woƒe ŋutilã si Yehowa na wo ŋu. Ne míesrɔ̃ ame mawo tɔgbi la, ɖeko wòagblẽ nu le mía ŋu eye wòakpɔ ŋusẽ gbegblẽ ɖe ale si míenɔa agbe nyui la dzi.”—Emma.\n“Ame nyui aɖe ƒe kpɔɖeŋu sɔsrɔ̃ kpena ɖe ame ŋu wòkpɔa dzidzedze le agbe me. Egblẽa nu le ame ŋu ne èto nanewo me hafi srɔ̃ nunya tso eme, gake enyo wu ne èlé ŋku ɖe ame aɖe ŋu eye nènya nu si tututu wòle be nàwɔ.”—Justine.\n“Ahiã be nàdi ame siwo ƒe kpɔɖeŋu nàdi be yeasrɔ̃, esia bia be nanya amewo eye nàna kadodo nanɔ mia dome. Àte ŋu akpɔ ame siawo le teƒe si mele mɔ kpɔm na o.”—Micah.\nÈdi be yeakpɔ dzidzeme le agbe mea? Lé to ɖe Cameron ŋu esi wòle ale si wòwɔ kpɔ dzidzeme le nuto aɖe si me màsusui be ate ŋu akpɔ dzidzime le o me la gblɔm.\nƉoe Ɖe Amewo Ɖoe Ɖe Amewo Aleke Mawɔ Anya Ame Si Ƒe Kpɔɖeŋu Masrɔ̃?


Kora Ƒe Aglãdzedze kple Aron Atikplɔ La | Biblia Me Nusɔsrɔ̃wo Na Ðeviwo\nGBE BUBU Acholi Afrikaans Albanian Amerika Tokunɔgbe Amharic Arabic Armenian Azerbaijani Azerbaijani (Cyrillic) Basque Bassa (Cameroon) Batak (Karo) Bicol Bislama Boulou Brazil Tokunɔgbe Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Croatian Czech Dangme Danish Dutch Ecuador Tokunɔgbe Edo Efik Estonian Eŋlisi Eʋegbe Fijian Finnish Fon Franse Ga Galician Garifuna Georgian German Germany Tokunɔgbe Greek Guarani Gun Haitian Creole Hausa Herero Hiligaynon Hindi Hmong (Ɣi) Hungarian Iban Ibinda Igbo Iloko Indonesian Irish Isoko Italian Italy Tokunɔgbe Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangali Kwanyama Latvian Lhukonzo Lingala Lithuanian Lomwe Low German Luganda Luo Macedonian Macua Malagasy Malay Malayalam Mam Marathi Maya Mazatec (Huautla) Mexico Tokunɔgbe Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyungwe Nzema Okpe Ossetian Otetela Pangasinan Pidzin (Kamerun) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Spanish Sranantongo Sunda Swahili Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nLe ɣeyiɣi aɖe megbe esi Israel-viwo nɔ gbeadzi la, Kora, Datan, Abiram kple ŋutsu 250 aɖewo dze aglã ɖe Mose ŋu. Wogblɔ nɛ be: ‘Miatɔ va glo! Nu ka tae wònye wòe nye míaƒe kplɔla eye Aron nye nunɔlagã? Yehowa li kpli mí katã, menye wò kple Aron ko o.’ Esia medzɔ dzi na Yehowa o. Ebui be ye ŋue wodze aglã ɖo!\nMose gblɔ na Kora kple eƒe ameawo be: ‘Miva avɔgbadɔa nu etsɔ, mitsɔ dzudzɔdosonuwo ɖe asi eye miakɔ dzudzɔdonu ʋeʋĩ ɖe wo me. Yehowa afia mí ame si wòtia.’\nEsi ŋu ke la, Kora kple ŋutsu 250 la yi Mose gbɔ le avɔgbadɔa nu. Wodo dzudzɔ ʋeʋĩ le afi ma evɔ menye nunɔlawoe wonye o. Yehowa gblɔ na Mose kple Aron be: ‘Mite ɖa le Kora kple eƒe ameawo ŋu.’\nTogbɔ be Kora yi Mose gbɔ le avɔgbadɔa nu hã la, Datan, Abiram kple woƒe ƒomeawo ya gbe be yewomayi o. Yehowa gblɔ na Israel-viwo be woate ɖa le Kora, Datan kple Abiram ƒe agbadɔwo ŋu. Enumake Israel-viwo te ɖa. Datan, Abiram kple woƒe ƒomewo do go va tɔ ɖe woƒe agbadɔwo nu. Kasia anyigba fe eye wòmi wo! Dzo tso dziƒo va fiã Kora kple eƒe ame 250 la le avɔgbadɔa nu.\nEye Yehowa gblɔ na Mose be: ‘Xɔ atikplɔ ɖeka le to ɖe sia ɖe ƒe tatɔ si, eye nàŋlɔ wo dometɔ ɖe sia ɖe ƒe ŋkɔ ɖe eƒe atikplɔ ŋu. Gake ŋlɔ Aron ƒe ŋkɔ ɖe Lewi to la ƒe atikplɔ ŋu. Tsɔ wo da ɖe avɔgbadɔa me eye ame si matia la ƒe atikplɔ aƒo se.’\nEsi ŋu ke la, Mose ɖe atikplɔawo do goe eye wòtsɔ wo fia tatɔawo. Aron ƒe atikplɔa ƒo se hetse yevuzi ɖiɖiwo. Yehowa to esia dzi ɖee fia be yetia Aron be wòanye nunɔlagã.\n“Miɖo to ame siwo le ŋgɔ xɔm le mia dome la, eye mibɔbɔ mia ɖokui na wo.”—Hebritɔwo 13:17\nNyabiasewo: Nu ka tae Kora kple eƒe amewo dze aglã ɖe Mose ŋu? Aleke míewɔ nya be Yehowa tia Aron be wòanye nunɔlagã?\n4 Mose 16:1–17:13; 26:9-11; Psalmo 106:16-18\nKora Dze Aglã\nMose kple Aron koŋ ŋue wòdze aglã ɖoa, alo ame bubu aɖe ŋue?\nKora Ƒe Biblia Ŋuti Gbalẽvi\nMíate ŋu asrɔ̃ nu vevi aɖe tso eƒe vodadaa me.\nIsrael Ƒe Asaɖa La\nMitso nɔnɔmetata siawo eye miakpe wo woazu Israel ƒe asaɖa la. Miɖo ameviawo ɖe nɔnɔmetataa dzi ne wòaɖe nu siwo yi edzi le Kora ƒe ŋutinyaa me la fia.\nDe Bubu Yehowa Ƒe Dziɖuɖu Ŋu\nAleke wò ƒometɔwo kple xɔ̃wòwo ate ŋu ado wò nuteƒewɔwɔ na Mawu kpɔe? Nya vevi sia tututue dze ŋgɔ blema Israel viwo esi Korax dze aglã ɖe Mose ŋu.


GBE BUBU Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse German Greenlandic Hungarian Indonesian Italian Japanese Korean Latvian Lithuanian Myanmar Norwegian Papiamento (Curaçao) Polish Portuguese Romanian Russian Samoan Sepedi Setswana Slovak Slovenian Spanish Swahili Swedish Ukrainian Urdu\nNUMEKUGBALẼ aɖe gblɔ be: “Le dzidzime kple nuto ɖesiaɖe me la, taɖa ƒoa nu le amesi ƒe ta wòle ŋu.” Eyata mewɔ nuku kura o be ame akpa gãtɔ tsia dzi ɖe woƒe taɖa ŋu be ŋusẽ nanɔ eŋu eye wòanya kpɔ.\nNyɔ! bia nya aɖewo siwo amewo lɔ̃a biabia le ɖa ƒe nɔnɔme kple beléle nɛ ŋu la ɖawɔla bibi ene. Nusi wogblɔ ɖee fia be wò taɖa ƒe nɔnɔme yi ŋgɔ wu alesi ŋku ate ŋu akpɔ.\nTaɖa ƒe Toto Kple Eƒe Vɔvɔ\nBiabia (B): Alekee nye taɖa ƒe wɔwɔme?\nŊuɖoɖo (Ŋ): Nusi le taɖa mee nye keratin, si nye protein wɔka aɖe. Ða ɖesiaɖe tona toa do sue aɖe si le tayia ŋu si woyɔna be ɖado la me. Nusi woyɔna be ɖatsoƒe si me ʋu geɖe nɔna la le ɖado ɖesiaɖe gɔme. Ðatsoƒea dzia ɖamenugbagbevi siwo toa ɖadoa me dona eye wova sẽna hezua ɖa.\nB: Ame geɖe xɔe se be ɖa tona kabakaba ne wokpae. Nyateƒe yea?\nŊ: Ao. Amewo buna be ɖa xɔa nunyiame tsoa ametia me abe alesi ati ƒe alɔwo xɔa nunyiame tsoa atia me ene. Gake ne ɖa nya do tso tayia me ko la, ezua nu kuku. Eyata ɖakpakpa mekpɔa ŋusẽ aɖeke ɖe eƒe toto dzi o.\nB: Nukata ɖa ƒoa wɔ?\nŊ: Nane le ɖa tome si me eƒe amadede tsona. Ne nugbagbevi siwo le amadedetsoƒea ku la, ɖa ƒoa wɔ; enye nusi dzɔna ne ame le tsitsim. Ne amesi metsi o ƒo wɔ la, ate ŋu anye be ɖe wònyi eƒe dome loo alo dɔléle gbɔe wòtso. Gake nya si amewo gblɔna be taɖa ƒoa wɔ le zã ɖeka me la nye nya kpakpa. Amadedetsoƒe nɔa tayia te. Eyata ebia ɣeyiɣi hafi ɖa si ƒo wɔ nato (etona sentimeta 1.25 lɔƒo le ɣleti ɖeka me) ahado ɖe ta.\nB: Nukae na ame aɖewo ƒe taɖa nɔa vɔvɔm?\nŊ: Taɖa ƒe vɔvɔ nye nɔnɔme siwo me ɖa tona le dzɔdzɔmenu ƒe akpa aɖe. Amesiame ƒe ɖa 50 vaseɖe 80 nyɔna gbesiagbe le mama dedie nu. Gake ŋutsuwo ƒe tabebe nye nusi dome wonyina eye edze abe lãmetsiŋusẽ ƒe dɔmawɔmawɔ nyuie, si wɔnɛ be ta bebena keŋkeŋ la gbɔe wòtsona ene. Woyɔa taɖa ƒe nyɔnyɔ si mebɔ o be tabebedɔ. *\nB: Ame aɖewo gblɔna be taɖa ɖea ame ƒe lãmesẽ fiana. Miede dzesi esia?\nŊ: Ẽ. Taɖa xɔa nunyiame tsoa ʋu si le tayia te gbɔ. Eyata taɖa si ŋu ŋusẽ le ate ŋu aɖee fia be exɔa nunyiame geɖe tso ʋua gbɔ. Gake amesi meɖua nu nyui o alo noa aha fũ ate ŋu akpɔe be yeƒe ɖa va le wodzoe eye megasẽ o, elabena nunyiame boo aɖeke megale eƒe ʋu me taɖa nakpɔ o. Taɖa ƒe vɔvɔ alo eƒe masẽmasẽ ate ŋu anye dɔléle alo fufɔfɔ ƒe dzesi gbãtɔwo gɔ̃ hã.\nBelelé na Wò Tayi Kple Taɖa\nB: Miƒo nu tso alesi woklɔa ɖa me kple tayia ŋu na mi.\nŊ: Nuteƒekpɔkpɔ ɖee fia be amesiwo ƒe tayi ƒuna wònye kuxi na wo la ƒe akpa gãtɔ klɔa ɖame kple adzalẽ kabakaba akpa. Enye nyateƒe be ami si le wò ɖa me léa ɖi kple tamefofo eye woate ŋu axe amitoƒe siwo le ɖadoa me. Eyata ehiã be woaklɔ ɖa me edziedzi. Gake dzɔdzɔmemi sia hã kpɔa wò ŋutilã ta tso dɔlékui vɔ̃ɖiwo me eye wònaa tsi si hiã nɔa eme. Ne èklɔ ɖame edziedzi la, takpɔnu sia maganɔ wò tayia ŋu o eye ahe kuxi siwo ƒe ɖewoe nye tayi ƒe ƒuƒu vɛ. Ðaŋutinunyala akpa gãtɔ kafui be woaklɔ tayia alo ɖame ne eƒo ɖi. Ele be amesiwo ami geɖe le ɖame na naklɔ ɖame edziedzi wu amesiwo tɔ me ami mesɔ gbɔ ɖo o alo amesiwo ƒe ɖame ƒuna.\nNe èle ɖame klɔm la, lili asi ɖe wò tayia ŋu. Esia ɖea nugbagbevi kukuwo ɖa le tayia ŋu eye wòna ʋu sina le taɖaa gɔme nyuie, ale be taɖaa kpɔa nunyuiame. Ðo ŋku edzi nàkpalae nyuie! Ne ètsɔ adzalẽ klɔ asi vɔ eye mekpalae o la, wò asi aƒu kplakplakpla ahanɔ wowóm. Nenema ke tayia aƒu ahanɔ fofomee ne womekpala ɖaa me nyuie o.\nB: Aleke woakpɔ ɖa gɔme si ƒu kplakplakpla gbɔe?\nŊ: No tsi geɖe, eye nàɖu nusiwo me nunyiame le. Esia naa tsi nɔa wò ŋutilã me eye wònaa ʋu sua ametia. Zã adzalẽ siwo nu mesẽ o tsɔ klɔ emee, eye lili asi ɖe wò tayia ŋu edziedzi. Ame aɖewo hã zãa ɖaɖotike kple ami siwo mevɔna le ɖame o be tsi nanɔ tayia ŋu.\nAtsyãdodo na Wò Ða\nB: Nukae wòle be wòanɔ ame ƒe susu me ne eyina ɖawɔla gbɔ?\nŊ: Ne èdi be yeatrɔ atsyã na wò ɖa la, tsɔ atsyã si nèdi la ƒe foto kple ɖewohĩ atsyã si mèdi o hã tɔ ɖe asi. Gblɔ wò didiwo kple ɣeyiɣi didime si nàdi be yeazã atsɔ atrɔ asi le yeƒe ɖa ŋu gbesiagbe, elabena beléle na ɖawɔwɔ ƒe atsyã aɖewo biaa ɣeyiɣi geɖe wu bubuwo. Nenɔ wò susu me be àyi ɖawɔla gbɔ zi eve alo zi etɔ̃ hafi wòate ŋu anya alesi wò ɖa le eye be kadodo nyui nanɔ mia dome. Eyata mègatrɔ wò ɖawɔlawo kabakaba o!\nNusi Wò Taɖa Ðena Fiana\nWote ŋu toa beléle na ɖa kple atsyãdodo nɛ me ɖea ame ƒe nɔnɔme fiana. Wokpaa ɖa, didinɛ ɖe edzi, dzɔnɛ, wɔnɛ, dea amae, hedoa atsyã vovovowo nɛ be wòasɔ ɖe nusi le tsia dzi, mawusubɔsubɔdzixɔsewo, kple hadomegbenɔnɔ kpakple dunyahehe me nukpɔsusuwo gɔ̃ hã nu. Gbugbɔ ŋku lé ɖe wò ɖa ŋu. Nukae wòɖena fiana le ŋuwò? Ða nyui si wodo atsyã na wòsɔ la ɖoa atsyɔ̃ na amesi ƒe ta wòle eye ame bubuwo kpɔa dzidzɔ ɖe eŋu.\n^ mm. 12 Àkpɔ nyatakaka bubuwo le April 22, 1991, Eŋlisigbe me Nyɔ! ƒe nyati si nye “Alopecia—Living in Silence With Hair Loss,” (Tabebedɔ—Tenɔnɔ Ðe Enu Kpoo) me.\nNusiwo me nunyiame le ɖuɖu kple tsi geɖe nono ate ŋu aɖe tayi si ƒuna ƒe kuxia ɖa\nWɔƒoƒo nye nusi dzɔna ne wole tsitsim\nÐamekɔklɔ kabakaba akpa ate ŋu ana ami si nye takpɔnu navɔ le wò tayia ŋu\nƉoe Ɖe Amewo Ɖoe Ɖe Amewo Ŋkuléle Ðe Wò Taɖa Ŋu Nyuie\ng01 4/8 axa 25-27


Yesaya 42 | Biblia Le Internet Dzi | Xexe Yeye Gɔmeɖeɖe\nMawu ƒe subɔla kple eƒe dɔ (1-9)\n‘Ŋkɔnyee nye Yehowa’ (8)\nKafukafuha yeye na Yehowa (10-17)\nIsrael nye tokunɔ kple ŋkuagbãtɔ (18-25)\n42 Kpɔ ɖa! Nye subɔla,+ ame si melé ɖe te! Nye ame tiatia,+ ame si ƒe nu dze ŋunye!*+ Metsɔ nye gbɔgbɔ de eme.+Ahe dzɔdzɔenyenye vɛ na dukɔwo.+ 2 Mado ɣli alo ado aƒa o,Eye mana woase eƒe gbe le kpɔdomee o.+ 3 Maɖe aƒla ŋeŋe la le enu o,Eye mele ɖovu bibi si le tsitsim la tsi ge o.+ Ahe dzɔdzɔenyenye vɛ le nyateƒe me.+ 4 Ðeɖi mate eŋu o, eye eƒe lãme magbɔdzɔ o, va se ɖe esime wòɖo dzɔdzɔenyenye anyi le anyigba dzi;+Ƒukpowo le mɔ kpɔm na eƒe se* la. 5 Ale Mawu vavã Yehowa,Dziƒowo Wɔla, Mawu Gã si hea wo me,+Ame si keke anyigba kple edzinuwo ɖe enu,+Ame si naa agbegbɔgbɔ edzinɔlawo+Kple gbɔgbɔ ame siwo zɔa edzi la, gblɔe nye esi:+ 6 “Nye Yehowa ye yɔ wò le dzɔdzɔenyenye me,Eye melé wò asi. Makpɔ tawò, eye mana nànye nubabla na dukɔwo,+Kple kekeli na dukɔwo,+ 7 Ne nàʋu ŋku na ŋkuagbãtɔwo,+Ne nàɖe gamenɔlawo tso gaxɔ* meKple ame siwo bɔbɔ nɔ viviti me la tso gaxɔ me.+ 8 Nyee nye Yehowa. Ŋkɔnyee;Nyematsɔ nye ŋutikɔkɔe ana ame bubu aɖeke o,*Alo atsɔ nye kafukafu ana legbawo o.+ 9 “Kpɔ ɖa nya gbãtɔwo va eme,Azɔ mele yeyewo gblɔm. Megblɔ wo na mi hafi woava dzɔ.”+ 10 Midzi ha yeye na Yehowa,+Midzi eƒe kafukafuhawo tso anyigba ƒe mlɔenuwo,+Mi ame siwo toa atsiaƒu dzi kple mi atsiaƒumenuwo,Mi ƒukpowo kple wo dzi nɔlawo.+ 11 Gbegbe kple eƒe duwo nakɔ gbe dzi,+Kɔƒe siwo dome Kedar+ le hã nekɔ gbe dzi. Agakpedzinɔlawo netso aseye.Wonedo ɣli sesĩe tso towo tame. 12 Mina woatsɔ ŋutikɔkɔe ana Yehowa,Eye woaɖe gbeƒã eƒe kafukafu le ƒukpowo dzi.+ 13 Yehowa ado abe kalẽtɔ ene.+ Ade dzo eɖokui me abe aʋawɔla ene.+ Ado ɣli, ɛ̃, ado aʋaɣli;Aɖu eƒe futɔwo dzi.+ 14 “Mezi ɖoɖoe eteƒe didi. Mezi kpi, eye meɖu ɖokuinye dzi. Maŋè eye malɔ gbɔgbɔtsixe ɖe ƒo anɔ gbɔgbɔm fuxefuxeAbe nyɔnu si le ku lém ene. 15 Magblẽ towo kple togbɛwo,Eye mana wo dzi gbewo katã naƒu. Mana tɔsisiwo nazu ƒukpowo,*Eye mana tawo namie.+ 16 Makplɔ ŋkuagbãtɔwo to mɔ si womenya o la dzi;+Mana woato toƒe si womenya o.+ Mana viviti si le wo ŋgɔ la nazu kekeli,+Eye teƒe glidzaglidza nazu sɔsɔeƒe.+ Nu siae mawɔ na wo, eye nyemagblẽ wo ɖi o.” 17 Ame siwo ɖoa ŋu ɖe legbawo ŋu,Ame siwo le gbɔgblɔm na galegbawo* be: “Miawoe nye míaƒe mawuwo”+ la,Woagbugbɔ wo ɖe megbe, eye ŋu akpe wo vevie. 18 Mi tokunɔwo, mise nu;Eye mi ŋkuagbãtɔwo, mifɔ mo dzi miakpɔ nu.+ 19 Ame kae nye ŋkuagbãtɔ, ɖe menye nye subɔlae oa,Eye ame kae nye tokunɔ abe nye dɔla si medɔ la ene? Ame kae nye ŋkuagbãtɔ abe ame si woɖo eteƒe na ene,Eye ame kae nye ŋkuagbãtɔ abe Yehowa ƒe subɔla ene?+ 20 Èkpɔ nu geɖe, ke mèlé ŋku ɖe wo ŋu o. Èke to, gake mèse naneke o.+ 21 Edze Yehowa ŋuBe yeado gã yeƒe se* la ahadoe ɖe dzi le eƒe dzɔdzɔenyenye la ta. 22 Ke dukɔ si woha, eye woda adzoe lae wonye,+Wo katã wotsi do me, eye woɣla wo ɖe gaxɔwo me.+ Woha wo, ke ame aɖeke meli axɔ na wo o,+Woda adzo wo, ke ame aɖeke meli agblɔ be: “Gbugbɔ wo vɛ!” o. 23 Mia dometɔ kae alé to ɖe nya sia ŋu? Ame kae aƒu to anyi ahalé ŋku ɖe nu siwo gbɔna dzɔdzɔ ge la ŋu? 24 Ame kae tsɔ Yakob de asi be woaha,Eye wòtsɔ Israel de asi na adzodalawo? Ðe menye Yehowa, Ame si ŋu míewɔ nu vɔ̃ ɖo ye oa? Wogbe eƒe mɔwo dzi zɔzɔ,Eye womeɖo to eƒe se* la o.+ 25 Eya ta etrɔ eƒe dɔmedzoe,Eƒe dziku, kple aʋawɔwɔ+ ƒe fuwɔame kɔ ɖe Israel dzi. Aʋa la ƒe dzo fiã nu sia nu si ƒo xlãe, ke mede dzesii o.+ Dzoa lé flaflafla ɖe eŋu, ke mede dzi gbɔ nɛ o.+\n^ Alo, “dze nye luʋɔ ŋu.”\n^ Alo, “tomegaxɔ.”\n^ Alo, “Nyemama nye ŋutikɔkɔe kple ame bubu aɖeke o.”\n^ Alo, “ƒutanyigba.”


Psalmowo 41 - Holy Bible [Ewe Bible 1913] - (Psa 41)\nDawid ƒe ha na henɔ la.\nWoayra amesi léa fɔ ɖe hiãtɔ ŋu! Yehowa aɖee le dzɔgbevɔ̃eɣi.\nYehowa akpɔ eta, eye wòaxɔe ɖe agbe, ne woanyo nɛ le anyigba dzi; matsɔe ade asi na eƒe futɔwo ƒe adãwɔwɔ o!\nYehowa akpe ɖe eŋu le dɔba dzi; ne ele dɔ lém la, atrɔ eƒe aha dzi nɔnɔ bubui.\nNyea mele gbɔgblɔm be: Yehowa, ve nunye, da gbe le nye luʋɔ ŋu, elabena mewɔ nuvɔ̃ ɖe ŋuwò!\nNye futɔwo le nu vɔ̃ ƒom ɖe ŋunye be: Ɣekaɣi ga wòaku, eye eƒe ŋkɔ nabu?\nNye futɔwo katã le nu dem tenye, eye wole nusi nye nye dzɔgbevɔ̃e la susum ɖe ŋunye be:\nWolɔ gbegblẽ trɔ ɖe edzi, emlɔ anyi, eye magafɔ akpɔ o!\nXɔ̃nye kekeake, amesi ŋu meɖoa ŋu ɖo, eye wòɖua nye abolo la, kɔ afɔkpodzi dzi ɖe ŋunye.\nKe wò Yehowa, ve nunye, eye nafɔm ɖe te, ekema maɖo eteƒe na wò!\nEsia me menyae le be, nye nu nyea ŋuwò, ne nye futɔ magatso aseye ɖe ŋunye o.\nKe èlé nyea ɖe asi le nye fɔmaɖimaɖi ta, eye nètsɔm ɖo ŋkuwò me tegbee.\nWoakafu Yehowa, Israel ƒe Mawu la, tso mavɔ me yi mavɔ me! Nenɔ alea, ẽ, nenɔ alea!


Ezekiel 47 | Biblia Le Internet Dzi | Xexe Yeye Gɔmeɖeɖe\nTsi le dzidzim tso gbedoxɔa me (1-12)\nTsia le goglom vivivi (2-5)\nEda gbe le ƒukukua me tsiwo ŋu (8-10)\nWomada gbe le teƒe siwo nye tɔbawo kple tawo ya ŋu o (11)\nAtiwo hena nuɖuɖu kple dɔyɔyɔ (12)\nAnyigba la ƒe liƒowo (13-23)\n47 Azɔ egakplɔm va gbedoxɔ la ƒe mɔnu,+ eye mekpɔ tsi le dzidzim tso gbedoxɔ la ƒe kpui te le sisim ɖo ta ɣedzeƒe gome,+ elabena gbedoxɔ la dze ŋgɔ ɣedzeƒe. Tsi la le sisim tso gbedoxɔa gɔme, le ɖusikpa dzi, eye wòto vɔsamlekpui la ƒe anyigbe gome. 2 Eyome ekplɔm to dziehegbo la nu,+ eye wòna metrɔ va agbo gotatɔ si dze ŋgɔ ɣedzeƒe gome la nu,+ eye mekpɔ be tsi la le sisim le ɖusikpa dzi. 3 Ŋutsu la do go heɖo ta ɣedzeƒe gome, eye wòlé dzidzeka ɖe asi;+ edzidze abɔklugui* akpe ɖeka, eye wòna metso tsi la; tsi la se afɔkɔe. 4 Egadzidze akpe ɖeka, eye wòna metso tsi la, eye tsi la va se klo nu. Egadzidze akpe ɖeka, eye wòna metsoe, eye tsi la va se ɖe ali. 5 Esi wògadzidze akpe ɖeka la, ezu tɔsisi si nyemete ŋu tso o, elabena tsi la goglo ale gbegbe be ɖeko wòle be woaƒui; ezu tɔsisi si womate ŋu atso kple afɔ o. 6 Eye wòbiam be: “Amegbetɔvi, èkpɔ nu sia?” Eye wòna metrɔ va tɔsisia ƒe go dzi. 7 Esi metrɔ la, mekpɔ be ati geɖewo le tɔsisi la to le go eveawo dzi taŋtaŋ.+ 8 Eye wògblɔ nam be: “Tsi sia ɖo ta ɣedzeƒenuto me, eye wòato Araba,*+ ava de nu atsiaƒu la me. Ne ede nu atsiaƒua me la,+ ada gbe le eme tsiwo ŋu. 9 Afi sia afi si tsi siawo* de la, nu gbagbe* geɖewo anɔ eme. Tɔmelãwo asɔ gbɔ fũu, elabena tsi sia ade afi ma. Ada gbe le atsiaƒua ŋu eye nu sia nu agbɔ agbe le afi sia afi si tɔ la de. 10 “Tɔƒodelawo anɔ eto tso En-Gedi+ va ɖo En-Eglaim, afi si anye ɖɔsiaƒe. Tɔmelã vovovowo anɔ wo me kpaŋkpaŋ, abe Ƒu Gã la* me lãwo ene.+ 11 “Ke eƒe teƒe siwo nye tɔbawo kple tawo ya atsi anyi, womada gbe le wo ŋu o. Woagblẽ wo ɖi na dze.+ 12 “Ati tseku vovovowo amie ɖe tɔsisi la ƒe go eveawo dzi. Woƒe aŋgbawo mayrɔ o, eye woƒe tsetsewo nu matso o. Woatse ku yeyewo ɣleti sia ɣleti, elabena kɔkɔeƒe+ lae woƒe tsi dzɔ tso. Woƒe tsetse anye nuɖuɖu, eye woƒe aŋgbawo anye dɔyɔgbe.”+ 13 Ale Aƒetɔ Dziɖulagã Yehowa gblɔe nye esi: “Esiae nye anyigba si miama na Israel-to wuieveawo wòazu wo tɔ, eye Yosef naxɔ gome eve.+ 14 Mianyi anyigba sia dome, eye ame sia ame axɔ eƒe gome.* Meka atam be matsɔ anyigba sia ana mia tɔgbuiwo,+ eye azɔ woamae na mi wòazu miaƒe domenyinu. 15 “Anyigba la ƒe liƒo le dziehe gomee nye esi: Tso Ƒu Gã la nu to Hetlon+ mɔ yi Zedad,+ 16 Hamat,+ Berota,+ kple Sibraim, si le Damasko ƒe liƒo kple Hamat ƒe liƒo dome; yi Hazer-Hatikon, si le Hauran ƒe liƒo gbɔ lɔƒo.+ 17 Ale liƒo la atso atsiaƒua nu ayi Hazar-Enon,+ le Damasko ƒe liƒo dzi le dziehe gome, eye wòayi Hamat ƒe liƒo dzi.+ Esiae nye dzieheliƒo la. 18 “Ɣedzeƒeliƒo la dze egɔme tso Hauran kple Damasko dome, eye wòato Yordan ŋu le Gilead+ kple Israel-nyigba dome; eye miadzidzee tso liƒo la ŋu va se ɖe ɣedzeƒeƒu* la nu. Esiae nye ɣedzeƒeliƒo la. 19 “Anyieheliƒo la tso Tamar va se ɖe Meribat-Kades+ tsiwo gbɔ, eye wòato tɔʋu* la ŋu va se ɖe Ƒu Gã+ la nu. Esiae nye anyieheliƒo la. 20 “Ƒu Gã la le ɣetoɖoƒe gome, etso liƒo ma dzi va se ɖe Lebo-Hamat*+ kasa. Esiae nye ɣetoɖoƒeliƒo la.” 21 “Mima anyigba sia ɖe mia nɔewo dome ɖe Israel-to wuieveawo nu. 22 Mimae wòanye domenyinu na mia kple amedzrovi siwo tsi mia dome hedzi viwo ɖe mia dome la, eye woanɔ abe Israel vidzidziwo ene na mi. Woaxɔ domenyinu kpe ɖe mia ŋu ɖe Israel-toawo dome. 23 Eye to si me amedzrovia le la, eya mee miana domenyinui ɖo,” Aƒetɔ Dziɖulagã Yehowa ye gblɔe.\n^ Alo, “tɔsisi si keke ɖe edzi zi gbɔ zi eve.”\n^ Egɔmeɖeɖe tẽe, “ame sia ame tɔ asɔ kple nɔvia tɔ.”\n^ Efia, Egipte-tɔʋu.


“Ame Siwo Li Hena Ɣeyiɣi Kpui Aɖe La” Wɔ Ðeka Le Tadedeagu Vavãtɔ Me | Nufiame\nGbetakpɔxɔ—Tata Si Míesrɔ̃na | December 2012\nGBE BUBU Afrikaans Albanian Amerika Tokunɔgbe Amharic Arabic Armenian Armenian (West) Bicol Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Colombia Tokunɔgbe Croatian Czech Dangme Danish Dutch Estonian Eŋlisi Eʋegbe Finnish Franse Ga Garifuna Georgian German Greek Greenlandic Haitian Creole Hiligaynon Hungarian Igbo Iloko Indonesian Italian Japanese Kikongo Kimbundu Kinyarwanda Kirghiz Korea Tokunɔgbe Korean Kwanyama Latvian Lingala Lithuanian Luo Malagasy Malay Maya Mixe Mizo Moore Myanmar Nahuatl (Northern Puebla) Ndebele Ndonga Norwegian Nzema Ossetian Pangasinan Papiamento (Aruba) Papiamento (Curaçao) Persian Polish Portuguese Quechua (Ayacucho) Quechua (Bolivia) Quechua (Cuzco) Rarotongan Romanian Russia Tokunɔgbe Russian Samoan Sepedi Serbian Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swati Swedish Tagalog Tatar Tetun Dili Thai Tsonga Turkish Twi Ukrainian Urdu Venda Vietnamese Zulu\n“Ame Siwo Li Hena Ɣeyiɣi Kpui Aɖe La” Wɔ Ðeka Le Tadedeagu Vavãtɔ Me\n“Amedzro viwo anye miaƒe agbledelawo kple miaƒe waingbledelawo. Ke miawo la, woatsɔ ŋkɔ na mi be ‘Yehowa ƒe nunɔlawo.’” —YES. 61:5, 6.\nALEKE NÀÐO WO ŊUI?\nAleke ame aɖewo bua amedzrowoe, gake nu kae nye Biblia ƒe nufiafia le nya sia ŋu?\nAmekpekpe kae wotsɔ le yiyim na dukɔwo katã me tɔwo?\nGɔmesese ka nue amedzro aɖeke mele Yehowa Ðasefowo dome o le?\n1. Aleke ame aɖewo bua amedzrowoe, gake nu ka tae esia mesɔ o?\nABE ale si wòdze le nyati si do ŋgɔ me ene la, amewo zãa nya “amedzro” fewuɖuɖutɔe tsɔ ɖea vlododo alo gbɔɖiɖi ame fiana; wowɔa esia ŋkume kple ŋkume gɔ̃ hã. Enye bubumademade ame ŋu be ame aɖe nabui be yeƒe dukɔ me tɔwo nyo wu dukɔ bubu me tɔwo. Nyateƒeae nye be ame aɖeke menyo wu ame bubu aɖeke o. Agbalẽ aɖe gblɔ be: “Nɔviwoe amegbetɔ ƒomevi vovovoawo katã nye, abe ale si Biblia gbɔe ene.” (The Races of Mankind [Amegbetɔ Ƒomevi Vovovoawo]) Zi geɖe la, nɔviwo toa vovo na wo nɔewo, gake nɔviwo koe wonye.\n2, 3. Aleke Yehowa bua amedzrowoe?\n2 Nyateƒee, afi ka kee míeɖale le xexea me o, amedzrowo nɔa anyi godoo. Nenema ke wònɔ le blema Israel vi siwo Se ƒe nubabla la na wonɔ ƒomedodo tɔxɛ aɖe me kple Yehowa Mawu la hã gome. Seɖoƒe nɔ anyi na ame siwo menye Israel viwo o la ƒe gomenɔamesiwo le mɔ aɖewo nu, ke hã wobia tso Israel viawo si be woade bubu wo ŋu eye woagatafa wo o. Kpɔɖeŋu nyui ka gbegbee nye esi wòle be míasrɔ̃! Mele be Kristotɔ vavãwo nakpɔ ame ŋkume alo alé fu ame bubuwo o. Nu ka tae? Apostolo Petro gblɔ be: “Vavãe, mekpɔe dze sii be Mawu mekpɔa ame ŋkume o, ke boŋ le dukɔ sia dukɔ me la, ame si vɔ̃nɛ, eye wòwɔa nu dzɔdzɔe la, eyae dzea eŋu.”—Dɔw. 10:34, 35.\n3 Amedzro siwo nɔ blema Israel viwo dome la kpɔ viɖe geɖe le wo gbɔ nɔnɔ me. Esia ɖe Yehowa ƒe susu le nya sia ŋu fia, abe ale si apostolo Paulo gblɔe ƒe aɖewo megbe la ene, esi wòbia tso Yehowa ŋu be: “Alo Yudatɔwo ɖeɖe ko ƒe Mawue wònyea? Ðe menye dukɔwo me tɔwo hã tɔ oa? Ɛ̃, dukɔwo me tɔwo hã tɔe.”—Rom. 3:29; Yoel 3:5.\n4. Nu ka tae ame aɖeke menye amedzro le “Mawu ƒe Israel la” me o?\n4 Esi Mawu wɔ nubabla yeyea kple Kristotɔ amesiaminawo vɔ megbe la, ƒomedodo tɔxɛ aɖeke meganɔ eya kple dzɔdzɔme Israel dukɔa dome o. Eya ta woyɔ Mawu ƒe dukɔ yeye la be “Mawu ƒe Israel la.” (Gal. 6:16) Eye abe ale si Paulo ɖe eme ene la, “Helatɔ alo Yudatɔ, aʋatsotso alo aʋamatsomatso, amedzro, Skitetɔ, kluvi, ablɔɖeme mele [dukɔ yeye sia me] o, ke boŋ Kristo nye nuwo katã, eye wòle wo katã me.” (Kol. 3:11) Le susu sia ta la, ame aɖeke menye amedzro le Kristo hamea me o.\n5, 6. (a) Nyabiase kae ate ŋu afɔ ɖe te ku ɖe Yesaya 61:5, 6 ŋu? (b) Ame kawoe nye “Yehowa ƒe nunɔlawo” kpakple “amedzro” siwo ŋu Yesaya ƒo nu tsoe? (d) Mɔ ka nue ƒuƒoƒo eveawo wɔa dɔ ɖekae le?\n5 Gake ame aɖewo ate ŋu ahe susu ayi nyagblɔɖi si le Yesaya ƒe agbalẽa ƒe ta 61 lia me, si le eme vam le Kristo hame me egbea, la dzi. Ta ma ƒe kpukpui 6 lia ƒo nu tso ame siwo asubɔ abe “Yehowa ƒe nunɔlawo” ene la ŋu. Gake kpukpui 5 lia ƒo nu tso “amedzro” siwo akpe asi ɖe “nunɔlawo” ŋu ahawɔ dɔ kpli wo la ŋu. Aleke wòle be míase nya sia gɔme?\n6 Míenyae be Kristotɔ amesiaminawoe nye ‘Yehowa ƒe nunɔla’ mawo, woawoe akpɔ gome le “tsitretsitsi gbãtɔ la me” eye woanye “Mawu kple Kristo la ƒe nunɔlawo, eye woaɖu fia kplii hena ƒe akpe ɖeka.” (Nyaɖ. 20:6) Tsɔ kpe ɖe eŋu la, Kristotɔ wɔnuteƒe geɖewo li siwo si agbenɔnɔ le anyigba dzi ƒe mɔkpɔkpɔ le. Ame siawo wɔa dɔ hedea ha kplikplikpli kple ame siwo asubɔ le dziƒo la. Esi womenye “Mawu ƒe Israel la” me tɔwo o ta la, wonye amedzrowo le kpɔɖeŋunyagbɔgblɔ nu. Wowɔa dɔ dzidzɔtɔe hekpea asi ɖe “Yehowa ƒe nunɔlawo” ŋu eye wosubɔna abe “agbledelawo” kple “waingbledelawo” ene. Ɛ̃, wokpea asi ɖe amesiaminawo ŋu wohea ŋutikɔkɔe vɛ na Mawu to gbeƒãɖeɖe nyateƒea kple efiafia ame bubuwo dzi. Nyateƒee, amesiaminawo kple ‘alẽ bubuawo’ siaa fiaa nyateƒea amewo eye woyia edzi kpena ɖe wo ŋu lɔlɔ̃tɔe be woanɔ agbe ɖe enu.—Yoh. 10:16.\n‘AME SIWO LI HENA ƔEYIƔI KPUI AÐE’ ABE ABRAHAM ENE\n7. Aleke Kristotɔ siwo li egbea la le abe Abraham kple blema nuteƒewɔla bubuwo ene?\n7 Abe ale si míede dzesii le nyati si do ŋgɔ me ene la, Kristotɔ vavãwo le abe amedzrowo, alo ame siwo li hena ɣeyiɣi kpui aɖe ene le Satana ƒe xexe vɔ̃ɖi sia me. Le gɔmesese sia nu la, wole abe Abraham kple nuteƒewɔla bubu siwo nɔ anyi le blema, ame siwo ŋu wogblɔ le be, “wonye amedzrowo kple ame siwo le anyigba la dzi hena ɣeyiɣi kpui aɖe” la ene. (Heb. 11:13) Etsɔmemɔkpɔkpɔ ka kee ɖale mía si o, mɔnukpɔkpɔ su mía si be míanɔ ƒomedodo tɔxɛ aɖe me kple Yehowa abe ale si wònɔ le Abraham gome ene. Yakobo ɖe eme be: “‘Abraham xɔ Yehowa dzi se, eye wobui dzɔdzɔenyenye nɛ,’ eye wova yɔe be ‘Yehowa xɔlɔ̃.’” (Yak. 2:23)\n8. Ŋugbe kae Mawu do na Abraham, eye aleke Abraham wɔ nui?\n8 Mawu do ŋugbe be to Abraham kple eƒe dzidzimeviwo dzi la, woayra anyigba dzi ƒomewo katã, ke menye dukɔ ɖeka pɛ ko o. (Mixlẽ 1 Mose 22:15-18.) Ɣemaɣi la, togbɔ be keke etsɔme ʋĩi kee Mawu ƒe ŋugbedodo sia ava eme hã la, Abraham ka ɖe edzi be ava eme godoo. Eya kple eƒe ƒomea nɔ ʋuʋum tso teƒe yi teƒe le eƒe agbenɔƒe ƒe afã katã me. Ɣeyiɣi mawo katã me la, Abraham kpɔtɔ yi edzi nye Yehowa xɔlɔ̃.\n9, 10. (a) Mɔ kawo nue míate ŋu asrɔ̃ Abraham ƒe kpɔɖeŋua le? (b) Amekpekpe kae míate ŋu atsɔ ayi na ame bubuwo?\n9 Togbɔ be Abraham menya ɣeyiɣi didi si wòalala hafi eƒe mɔkpɔkpɔa nava eme nɛ o hã la, eƒe lɔlɔ̃ na Yehowa kple ɖokuitsɔtsɔ na eyama me megbɔdzɔ gbeɖe o. Eƒe susu nɔ ŋugbedodoa dzi eye meyi ɖatso aƒe ɖe dukɔ aɖe me be yeatsi afi ma ɖaa o. (Heb. 11:14, 15) Aleke gbegbe nunya le emee nye esi be míasrɔ̃ Abraham ƒe kpɔɖeŋua be míanɔ agbe tsɛ eye míagatsi dzimaɖi be nu geɖe nanɔ mía si, míaxɔ ŋkɔ, alo míakpɔ ŋutilãmedɔ gã aɖe awɔ o! Nu ka tae wòle be míaku kutri be nu sia nu nasu mía si le xexe sia si le enu wu ge kpuie la me? Nu ka tae wòle be míaku ɖe nu siwo li egbea eye etsɔ ko womaganɔ anyi o la ŋu goŋgoŋ? Abe ale si wònɔ le Abraham gome ene la, míele mɔ kpɔm na nane si nyo wu sãsãsã. Míelɔ̃ faa be míagbɔ dzi ɖi, alala, va se ɖe esime míaƒe mɔkpɔkpɔa nava eme.—Mixlẽ Romatɔwo 8:25.\nÐe àna wò susu nanɔ Mawu ƒe ŋugbedodowo me vava ŋu abe ale si Abraham wɔe enea?\n10 Yehowa yi edzi le dukɔwo katã kpem be woakpɔ yayra to Abraham ƒe dzidzimevia dzi. Eye ‘Yehowa ƒe nunɔla’ amesiaminawo kpakple alẽ bubuawo siwo nye “amedzrowo” la tsɔa amekpekpe sia yina na amewo le xexea me godoo le gbegbɔgblɔ siwo wu 600 sɔŋ me.\nLƆ̃ AMEƑOMEVI ÐE SIA ÐE\n11. Nu kae Salomo kpe dukɔ bubu me tɔwo be woava wɔ?\n11 Esime wonɔ gbedoxɔa ŋu kɔm le ƒe 1026 D.M.Ŋ. me la, Salomo kpɔe be dukɔwo katã me tɔwo ava kafu Yehowa kpe ɖe eƒe dukɔa ŋuti, le ɖekawɔwɔ me kple ŋugbe si Yehowa do na Abraham. Edo gbe ɖa na Yehowa tso dzi blibo me be: “Ne du bubu me tɔ hã, ame si metso wò dukɔ Israel me o, ke boŋ anyigba didi aɖe dzi wòtso va le wò ŋkɔ ta—elabena woase wò ŋkɔ gã kple wò asi sesẽ kpakple wò alɔ, si nèdo ɖe dzi la ŋkɔ—eye wòva do gbe ɖa le aƒe sia me la, ekema nàsee le nɔwòƒe le dziƒo, eye nàwɔ nu siwo katã ŋuti du bubu me tɔ la le yɔwòm ɖo; ne anyigba dzi dukɔwo katã nadze si wò ŋkɔ, eye woavɔ̃ wò abe wò dukɔ Israel ene, eye woadze sii bena, wò ŋkɔ woyɔ ɖe xɔ sia, si metu na wò la ŋu.”—1 Fia. 8:41-43.\n12. Nu ka tae ame aɖewo bua Yehowa Ðasefowo be woto vovo kura alo bua wo abe “amedzrowo” ene?\n12 Amedzro nye ame aɖe si le dukɔ aɖe si menye woƒe dukɔ o me alo ame aɖe si ʋu yi du aɖe si menye wo de o me. Nya sia ɖɔ Yehowa Ðasefowo ƒe nɔnɔmea wòsɔ nyuie. Togbɔ be wole dukɔ geɖe me hã la, dziƒodziɖuɖu, si nye Mawu Fiaɖuƒe si le Kristo ƒe kpɔkplɔ te, la ƒe akpa dzi koe wonɔna. Eya ta womedea akpa aɖeke dzi le dunyahenyawo me kura o, togbɔ be ame aɖewo susui be ele be woade nu dunyahehe me gɔ̃ hã.\nYehowa mebua amegbetɔ aɖeke be enye amedzro o\n13. (a) Aleke míawɔ be míagabu ame aɖeke be enye amedzro o? (b) Le gɔmedzedzea me la, aleke Yehowa di be amegbetɔwo nabu wo nɔewoe?\n13 Zi geɖe la, nanewo siwo ɖe dzesi ƒãa le amedzrowo ŋu lae wotsɔ dea dzesi woe. Le kpɔɖeŋu me, ate ŋu anye gbe si wodona, woƒe dekɔnuwo, woƒe dzedzeme, alo kura gɔ̃ hã woƒe awudodo. Ke hã nu siwo me woa kple amegbetɔ bubuwo sɔ le la le vevie sãsãsã wu vovototo mawo. Eya ta le nyateƒe me la, wobua ame aɖe be enye amedzro le esi wòto vovo le mɔ aɖewo nu ko ta. Ne míesrɔ̃ ale si míakpɔ nu ayi ŋgɔe wu vovototo mawo, woɖanye vovototo ŋutɔŋutɔwo alo esiwo míesusu o la, míagabu ame aɖeke amedzro azɔ o. Ne ame siwo katã le anyigba dzi la nye dukɔ ɖeka me tɔwo alo le dziɖuɖu ɖeka te la, ame aɖeke manye amedzro na nɔvia o. Le nyateƒe me la, Yehowa ƒe gɔmedzetameɖoɖoe nye be amegbetɔwo katã nawɔ ɖeka abe ƒome ɖeka ene le dziɖuɖu ɖeka, si nye eƒe dziɖuɖu, te. Ðe wòate ŋu anya wɔ egbea be dukɔwo katã me tɔwo nadzudzɔ ame bubuwo bubu amedzrowoea?\n14, 15. Nu kae Yehowa Ðasefowo te ŋu wɔ abe ƒuƒoƒo ene?\n14 Le xexe sia si me ɖokuitɔdidi kple dulɔlɔ̃ xɔ aƒe ɖo me la, efaa akɔ na mí ŋutɔ be míakpɔe be ame aɖewo li siwo lɔ̃a ameƒomevi ɖe sia ɖe, dukɔ ka me tɔe wòɖanye o. Gake le nyateƒe me la, mele bɔbɔe be woadzudzɔ nazãbubu o. Ame si ɖo televisiondɔwɔƒe deŋgɔ si woyɔna be CNN, si ŋkɔe nye Ted Turner, si wɔ dɔ kple dɔwɔla bibi siwo tso dukɔ vovovowo me la gblɔ be: “Gododo ame siawo wɔ dɔ ɖe dzinye ŋutɔ. Meva kpɔe be mele be mabu dukɔ bubuwo me tɔwo abe ‘amedzrowo’ ene o, ke boŋ abe anyigba la dzi tɔwo ene. Esia wɔe be meva te nya ‘amedzro’ bubu be enye gbɔɖiamenya, eye esia ta mede se aɖe le CNN dɔwɔƒea be, woagazã nya ma le nyadzɔdzɔwo gbɔgblɔ me loo alo le dzeɖoɖo kple wo nɔewo me le dɔwɔƒea me o. Ke boŋ le esia teƒe la, woazã nya ‘dukɔ bubuwo me tɔwo.’”\n15 Le xexea me godoo la, Yehowa Ðasefowo koe nye ƒuƒoƒo si bua amewo abe ale si Mawu bua woe ene. Esi wole ale si Yehowa bua nuwo ŋui srɔ̃m ta la, wowɔ tɔtrɔ le ale si wosena le wo ɖokui me ɖe dukɔ bubu me tɔwo ŋu kple ale si wobua woe la ŋu. Esia wɔe be womekea ɖi dukɔ bubu me tɔwo ƒe anukwareɖiɖi alo bua nazã ɖe wo ŋu o. Womeléa fu wo o, ke boŋ wodea asixɔxɔ vovototo siwo le ameƒomevi vovovoawo dome kple woƒe ŋutetewo ŋu vevie. Ðe wò ŋutɔ ède ŋugble le tɔtrɔ sia si Yehowa Ðasefowo wɔ kple ale si esia kpe ɖe ŋuwò le nuwɔwɔ kple ame bubuwo me ŋu kpɔa?\nXEXE SI ME AMEDZROWO MAGANƆ O\n16, 17. Ne Nyaɖeɖefia 16:16 kple Daniel 2:44 me nyawo va eme la, aleke agbea anɔ na wò?\n16 Eteƒe madidi o, Yesu Kristo kple eƒe dziƒoʋakɔwo akpe aʋa kple anyigba dzi dukɔ siwo li egbea la katã ne wotso ɖe Mawu ƒe dziɖuɖu ŋu le aʋa mamlɛtɔ si “woyɔna le Hebrigbe me be Harmagedon” la me. (Nyaɖ. 16:14, 16; 19:11-16) Ƒe 2,500 kple edzivɔe nye esi va yi la, gbɔgbɔ ʋã nyagblɔɖila Daniel wògblɔ nu si adzɔ ɖe amegbetɔwo ƒe dziɖuɖu siwo tsi tsitre ɖe Mawu ƒe tameɖoɖo ŋu dzi la ɖi. Egblɔ be: “Le fia mawo ŋɔli la dziƒo ƒe Mawu la aɖo fiaɖuƒe aɖe anyi, si matsrɔ̃ gbeɖegbeɖe o, eye eƒe fiaɖuƒe mayi ɖe dukɔ bubu aɖeke si me o; agbã fiaɖuƒe mawo katã, eye wòagblẽ wo, ke eya ŋutɔ anɔ anyi tegbee.”—Dan. 2:44.\n17 Àte ŋu akpɔ yayra si nyagblɔɖi ma me vava anye na wò ŋutɔ la le susu mea? Liƒo siwo amegbetɔwo ɖo na dukɔwo, siwo wɔe be wobua amegbetɔ ɖe sia ɖe be enye amedzro le teƒe aɖe la, maganɔ anyi azɔ o. Togbɔ be amegbetɔwo agato vovo na wo nɔewo le gotagome kokoko hã la, ɖeko esia aɖe ale si Mawu wɔ nuwo hamehame wònya kpɔ la afia. Ele be mɔkpɔkpɔ dodzidzɔname ma naʋã mí katã míayi edzi anɔ bubu dem mía Wɔla, Yehowa Mawu, ŋu ahanɔ ekafum ale si míate ŋui.\nÐe nèle mɔ kpɔm vevie na ɣeyiɣi si liƒo siwo amegbetɔwo ɖo na dukɔwo, siwo wɔe be wobua amegbetɔ ɖe sia ɖe be enye amedzro le teƒe aɖe la, maganɔ anyi azɔ oa?\n18. Tɔtrɔ kawoe Yehowa Ðasefowo wɔ nyitsɔ laa si ɖee fia be womebua dukɔ aɖeke me tɔwo amedzrowoe o?\n18 Ðe wòate ŋu adzɔ vavã be gbe ɖeka la, xexea me tɔwo katã adzudzɔ ame bubuwo bubu amedzrowoea? Ɛ̃, míate ŋu aka ɖe edzi bliboe be nu sia ava eme. Fifia kura gɔ̃ hã la, Yehowa Ðasefowo mebua ame bubuwo amedzrowoe o. Le kpɔɖeŋu me, nyitsɔ laa la, wotsɔ woƒe alɔdzedɔwɔƒe sue siwo le dukɔ vovovo aɖewo me la ƒe dɔwo de asi na woƒe alɔdzedɔwɔƒe aɖe si le dukɔ bubu me be wòakpɔ dɔa dzi le dukɔ mawo me, eye wowɔ tɔtrɔ sia le teƒe vovovowo. Taɖodzinuae nye be woana dɔa dzi kpɔkpɔ nanɔ bɔbɔe wu eye woawɔ Fiaɖuƒegbeƒãɖeɖedɔa nyuie le mɔ bɔbɔetɔ nu ale si wòanya wɔ. (Mat. 24:14) Dukɔwo ƒe liƒowo menye mɔxenu na wo le tɔtrɔ siawo wɔwɔ me o, negbe afi siwo dukɔwo ƒe sewo meɖe mɔ na esia wɔwɔ le o ko. Esia ganye kpeɖodzi ŋutɔŋutɔ aɖe si le eɖem fia be Yesu Kristo, Dziɖula si Yehowa tia la, le anyigba dzi dukɔwo ƒe liƒowo gbãm, eye be ‘awu eƒe aʋadziɖuɖu la nu’ kpuie!—Nyaɖ. 6:2.\n19. Nu kae nyateƒea ƒe gbegbɔgblɔ dzadzɛa na Yehowa Ðasefowo te ŋu wɔ?\n19 Yehowa Ðasefowo le dukɔ geɖewo me eye le esia ta la wodoa gbegbɔgblɔ vovovowo. Ke hã wokua kutri vevie be yewoado nyateƒea ƒe gbegbɔgblɔ dzadzɛ la. Esia wɔe be wowɔ ɖeka ale gbegbe be womate ŋu ama wo dome o. (Mixlẽ Zefaniya 3:9.) Wonye ƒome aɖe si me tɔwo nye dukɔ vovovo me tɔwo, siwo le fifi nuɖoanyi vɔ̃ɖia me, evɔ womenye eƒe akpa aɖeke o. Ƒome wɔɖeka sia nye xexe si le vava ge kpuie, si me ame aɖeke maganye amedzro le o, la ƒe kpɔɖeŋu sue aɖe ko. Ɣemaɣi la, ame sia ame si le agbe la akpɔ dzidzɔ ne ekpɔ nya si míeyɔ do ŋgɔ tso agbalẽ aɖe me la ƒe nyateƒenyenye teƒe be: “Nɔviwoe amegbetɔ ƒomevi vovovoawo katã nye, abe ale si Biblia gbɔe ene.”—The Races of Mankind.\nƉoe Ɖe Amewo Ɖoe Ɖe Amewo “Ame Siwo Li Hena Ɣeyiɣi Kpui Aɖe La” Wɔ Ðeka Le Tadedeagu Vavãtɔ Me\nKpɔ Nyuie Be Nàgazã Biblia Abe Afakagbalẽ Ene O\nNu Kae Nye Dzidzedzekpɔkpɔ Vavãtɔ?\nÈnye Aƒedzikpɔla Aɖe Si Dzi Woka Ðo!\nNyabiabia Siwo Tso Exlẽlawo Gbɔ\nÈɖo Ŋku Wo Dzia?\nMíayi Edzi Anɔ Anyi Abe “Ame Siwo Li Hena Ɣeyiɣi Kpui Aɖe” Ene\nEŋlisigbe Gbetakpɔxɔ Si Le Bɔbɔe Wu Nu Ka Tae Míele Etam Ðo?\nNyawo Diƒe Ƒe 2012 Ƒe Gbetakpɔxɔ\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA December 2012\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA December 2012\nGBETAKPƆXƆ—TATA SI MÍESRƆ̃NA December 2012